Holhtheihlo kong a van fianter – Vaurawng\nHolhtheihlo kong a van fianter\nPosted By: vaurawng.com March 1, 2020\nHOLHTHEIHLO KONG AH LAIMI KAN SAYA TE DIRHMUN\nKa kum hi kum 48 asi. Family ka dirhnak hi kum 15 asi. Pathian rian ka ttuan kum hi kum 30 asi. Baibal siangin ka tuah kum hi kum 15 asi. Holhtheihlo ka doh kum hi kum thum lawng asi rih. Cuhlan cu kan zoh ziar hna. Nai hrawng cu chun he zan he holhtheihlo lih asi ning cu Baibal in, hmuhtonnak in, theology in kan van phomh ciamman i holhtheihlo a uarmi cu cangcel nitlang lak i chiahmi nan lo ko.\nHi holhtheihlo kong he pehtlai in kan Laimi Khrihfa lei kan lutlai pawl dirhmun ka hmuh ning ka van chim lai.\nGruop (1) Holhtheihlo a pom mi hruaitu hna\nHolhtheihlo lih asinak le Greek Baibal i a um lonak kong cu kan chim lengmang. Keimah lawng hmanh ka si lo i keimah nak hmanhin Youtube le adang Internet website i kal ahcun lih asinak kong hi mirang nih an chim deuh i an ttial deuh. Asinain Israelmi sui cawfa hmai i an rak rock bantukin holhtheihlo hla i i sak i rock hi an maa hlei lo. Hiti pumpaak bak i a holhtheihlo hla a sami pawl khi Baibal siangin a kai bal lomi, an kai hmanh ah broken English lawng a thiammi, cawnnak reprapa ngei lomi, misual piangthar ka, mi nawl ai cawn chommi, nihin ah a piang thar hi a thaizing i phungchim i ai thawh cawlhmi, hawi hmuh a hmu ve lomi, hawi thei a thei ve lomi, English Bible hmanh ai leh khawh lomi, Biael awk zong a tlak lomi, mi nal sawhsawh khi an si dih.\nGroup (2) Holhtheihlo a pom lo nain a member a pommi hna ttih ruang ah ai pom termi\nCheukhat kan biaknak lei lutlai hna cu holhtheihlo hi an pom bak lo. An zumhnak (theology) he pehtlai in an pom bak lo pinah an cawlcangh ning (an movement) kha an duh lo. An fih. Asinain an member tampi hna nih bu dang holhtheihlo kha an vai zoh i a ttha tuk le a nuam tuk in an ruah tikah an member kha an ttih hna i a member duhning lawngte in um piak khawh kha an i zuam. An member duhning kha zulh khawh an i zuam. Anmah i an laam ve an sak ve lo hmanh ah an sawisel ngam ti lo. kan Khrihfabu a kuai sual lai ti an phang. Pathian mihmai le Baibal mihmai zoh loin cawnnak a ngeilomi an member hna duhning in Khrihfabu a hruaimi an si. Evangelist cheukhat zong holhtheihlo cu an pom lo nain ka doh ahcun phungchim ka tong ti sual lai lo ti a phang i ai pom termi mi depde evangelist an tampi.\nGroup (3) Holhtheihlo a rak pom ko nain atu ahcun a pom tilo nain, “atu cu ka pom ti lo” tiah chim ai nautatmi hruaitu\nHruaitu cheukhat hna cu ahlan ah holhtheihlo kan rak ngei tiah an rak chim. Asinain ca tampi kan ttialmi le midang ttialmi an van rel ve tikah holhtheihlo Baibal i a um lo zia le kan lai Baibal ah holhtheihlo timi biafang hi an hman palhmi biafang asi zia kha an van i fiang. Asinain holhtheihlo cu lih asi ti kha a chim a ning a zak cang i an duh na loin an i pom ter chih. An member nih lih i holhtheihlo hla an sak i an tur len zongah lungsau in in khawh an I zuam.\nGroup (4) Holhtheihlo kong ahcun an duh poh in um cio ko hna seh a timi hruaitu\nAcheukhat hruaitu cu Jericoh lam i mifir nih an thah hrulhmi phungbia cawnpiaktu le Farasi hna nih an lanh taak bantuk khan zankhuadei holhtheihlo i lih i a tur zong ah chimrel ai tim lomi, kan ram hi Baibal lo ning i an kal cuahmah ko zongah a poi ah a chia lomi, holhtheihlo timi hi a dik hnga maw dik lo hme ti zong theih ai tim lomi, kan Khrihfabu hi a ngan a dam maw dam lo hme ti zong theih an tim lomi an si.\nGroup (5) Holhtheihlo a domi hruaitu\nHi group mi hna nihcun Greek Baibal ah holhtheihlo timi biafang a um lo kha an hmuh. Greek Baibal cu mirang holh in an leh cio tikah King James nih “theihlo (unknown)” timi biafang hi a chap i cu thawk cun holhtheihlo timi hi King James Baibal ah a hung um ti kha an lung a piang. Pentecostal Khrihfa hna nih holhtheihlo cu Baibal ah a um taktakmi ah an ruah i tinco khawh an i zuam nain an tinco lo caah anmah nih lih in an chim i cucu holhtheihlo asi tiah an ti kha an lung a piang. Cucaah hi group minung hna nihcun mi mihmai zoh lo in chun he zan he an doh. Biatak an ttanh i lih an doh. Asinain lih a zul cangmi hna nih an duh lo. Asinain an doh chih.\n"၅၉(စ)ဆိုင်ရာဆွေးနွေးချက်တွင် အချက်အလက်အမှားများထပ်မံပါဝင်"ဒေါ်အောင်ဆန်းစုကြည်ကို သမ္မတဖြစ်ခွင့်ဆုံးရှုံးစေခဲ့သည့် ပုဒ်မ ၅၉(စ)ကို မပြင်သင့်ကြောင်း ဆွေးနွေးရာတွင် ထိုပုဒ်မမှာ ဗိုလ်ချုပ်အောင်ဆန်းကိုယ်တိုင်ရေးဆွဲခဲ့သည်ဆိုသော အချက်အလက်အမှားများကို တိုင်းရင်းသားစည်းလုံးညီညွတ်ရေးပါတီမှ အမျိုးသားလွှတ်တော်ကိုယ်စားလှယ် ဦးဂျေယောဝူက ထည့်သွင်းဆွေးနွေးခဲ့ခြင်းဖြစ်သည်။ဉာဏ်လှိုင်လင်း/Myanmar Now\nPosted by Myanmar Now on Friday, February 28, 2020


Zeiruangah Korea high-school hngakchia pawl hi an i thah lengmang – Chin State Post\nZeiruangah Korea high-school hngakchia pawl hi an i thah lengmang\nKorea ram ah hin, high-school kai lio sianghngakchia hi an mah le an mah ithahnak (suidcide) a tam bik mi an si. A ruang cu sianghngakchia nih an chim cio.\nKorea ahcun, middle school level an kai lio tein high-school kai tikah zeitluk in dah a har lai ti hi kan theih cia ko tiah an ti\nhigh school a kaimi pakhat nih a chimmi cu, zeibantuk sianginn hmnah ah va kai ko, zingka 6am in na thawh hau, cun, nai tim lai i siangiin tiang suimilam pakhat chung Bus nai cit lai. Ca na cawng lai i dinh caan zeimawzat te cu caan kar ah na nei men lai.,,,\nCun, sianginn nan dih in Tuition (Cusin) kai ah na kal hau lai. Cusin in inn ah na rak lawi tik cu zaan ttim a si cang lai. High-school kai tikah mah bantuk in kum 4 kum 5 khuasak a hau. Inn hi cikhat te idinhnak hmun lawng a si e a ti.\nSianghngakchia pakhat zong nih, High School kai lio ahcun, kan inn hi ttahnak le cikhat chung ihzau nak hmun lawng a si. Kan inn ka ttin poh ahcun ka sianginn kai ning ruangah ttah ka duh peng.\nA ziah hme mino, hngakchia te lawng kan si ko rih ttung, mah tluk lawmlam hin kan cungah harnak hi an kan pek hnga tiah an ti. Cu caah high school hngakchia pawl hi an ma le an mah an ithah khunnak a si.\nBe the first to comment on "Zeiruangah Korea high-school hngakchia pawl hi an i thah lengmang"


InnpiRamdang ThawngpangNorth Korea Nih Australia Ralrin A Pek Than\nAugust 21, 2017 Salai Robert Ngun Sang Ramdang Thawngpang 0\nNorth Korea nih Australia cu US le South Korea he hmunkhat ah ralkap raltuk cawnnak (training) ah aa tel ve ruangah ‘mah le mah thahnak’ a tuah a si tiah ralrin peknak a tuah tiah theih a si.\nUS le South Korea ralkap thong tampi cu kum tinte in tuah tawnmi ralkap lei cawlcanghnak, raltuknak cawn an thawk cang i hi cawnnak ah Australia zong aa tel ve lai.\nA liamcia ni 2 lioah khan North Korea cozah thawngzamh bu nih a chimmi cu ‘Australia nihhin nuclear ral dohnak kongah US leiah tang loin amah a ram daihnak hmuhter awkah luhlinhnak a ngeih deuh awk a si’ ti hi a si.\nNorth Korea cozah thawngzamh bu nih a langhter ning ahcun Australia nih atu a thli tuahmi hi amah le amah thahnak aa kawl bantuk a si, thil sining taktak theih loin harnak/fahnak aa kawl bak a si tiah an langhter.\n“Australia nih Korea Ral siseh, Vietnam Ral siseh, cun ralhrang raltuknak ah US a rak zulh, asinain, lehrulhnak ah a rak hmuhmi cu pehtlaihnak le nunnak tampi sunghnak lawng a rak si”.\n“Australia bantukin US hnu zulh in North Korea, ralkap dohnak ah aa telmi ram hna cu North Korea ralkap cozah sinin lehrulhnak cu an hrial kho bal lai lo”, tiah thawngzamh bu nih an tial.\nAustralia Ralkap Bawizik Angus Campbell nih cun kan hnu zarh ahkhan hi raltuk cawnnak ah aa telmi Australia ralkap hna caah zeihmanh tih ding le poipang a um lai lo tiah a rak chim.\nHi raltuk cawnnak (Ulchi-Freedom Guardian) cu August 21 in 31 tiang tuah ding a si i lei tang lei, rili cung le van cung lei US le South Korea ralkap thong tampi cawnnak an ngei lai.\nHi cawlcanghnak ahhin ralkap 40,000 hrawng an i tel lai, cun mipi runvennak caah cawnpiak a simi South Korea cozah lei riantuantu pawl zong an i tel lai tiah US Runvennak Zung in theih a si.\nAustralia Prime Minister Malcolm Turnbull nih cun kan hnu zarh ahkhan North Korea nih ral a ser ahcun US leiah Australia zong kan tang ve lai tiah fiang tein a rak chim cang.


(R.I.P) Pu Pachuau Inn cung in a tlak sual ruang ah a nunnak a liam\nEr. L. Pachuau cu tuni chun suimilam 1pm hrawng te ah khan a umnak an inn inn dot 2nk in a tla sual i faktuk in hliam a tuar caah Civil Hospital Aizawl ah an tlik pi colh. Sizung lei nih an si khawh chung in an zohkhenh i CT Scan zong an tuah, a herh mi Sii ai lei zong biatak tein an tuah cuahmah ko nain zaan lei suimilam 4pm hrawng ah khan a nunnak a liam thiah theih a si.\nAn chim nak ah cun inn dot 2nak in a tlak ah hin a lu faktuk in a rak i khawng, a luruh a kak, cun thisen a lut i lungfim loin a um zong hi a si, sibawi te nih an si khawh chung in an zohkhenh ko nain an chanh kho ti lo tiah an chim hi a si.\nPu Er. L. Pachuau hi Aizawl khua mi a si, E-in-C ah rian a ttuan bal mi (retired) a si tiah an chim. Taksa damlonak le zawtfah ruang ah si loin tu bantuk vanchiat ruang ah ruah lo pi in a thih tikah chungkhar lei zong an lungfak, an ngaihchia ngaingai ko, Pathian nih hnem hram hna seh.\nPrevious Model Lu Lu Aung an vuak, Mirum (Lawban) pa he nan i dau an ti\nNext Sang Hlei Thang uar a um tuk hringhran, Buainak tuah lo tein OK a pek khawh ko hna


Joe Biden Le A Ttanh Tu Pawl Cungah Thil A Tlung Ding Mi – TIMES OF CHIN NEWS\nJoe Biden Le A Ttanh Tu Pawl Cungah Thil A Tlung Ding Mi\nAtu kar a lar cem mi cu US thimnak hi a si. Kanmah Chin mi chung tiangin President Trump attanh tu le Joe Biden ttanh tu pawl zong faklak in kan phomh cang. A tuah kan laimi chung in online ah thawngtha a kan chim ton tu a si mi nih a van phuan cang. Hi a chim mi hi Pathian nih a chim ter mi a si. Cu caah tha tein ngai khawh rak i zuam ve uh.\nJoe Biden hi a ho dah a si? Joe Bidan a thanh mi pawl tah khua zei an kal lai? A tu ka chim mi hi minung fim nak in na ngei ah cu na lung a fiang lai lo i a thei zawng na thei thiam lai lo.\nRelchih a duh mi caah >>>>>> Keimah duhning le ruahnak ka van chim ve ahcun, US ram tuanbia ah a um bel lomi, US democracy uknak le US mipi zei rel lonak, US tuanbia ah a muichia bik a ttialtu le a tuahtu, Trump dantatnak ah tiah a taangmi ni 12 chunghi president ttuanter ti loin, Mike Pence nih Trump i din lonak tuah a fialmi a pom lo ruangah, Pence tuk president sinak pek i ni 12 chunghi ttuanter hna seh law a ttha hnga ka ti, na felman laksawng ah tiah. Mahcun US mipi thinlung a damter deuh lai i Trump ttanhtu pawl an lung a fim deuh lai.\nCuve bantuk in, Trump cu vote pek ding in mi a forhtu, Laimi pastor cheukhat le vawlei lei hruaitu cheukhat pawl le Media ah duhpoah in lih le hrokhrawl in Trump ttanhtu pawl ruahchannak a pe pengtu hna, mipi zaran thluak a hrawktu, le Trump ttanhtu cheukhat pawl nih mi cattialmi tangah khawmenh (comment) dawh lo ngai le holh chiakha pek a hmangtu pawl nih Laimi (Chinmi) nan unau cheukhat sinah ngaihthiam halnak tuah uh law a ttha tuk lai ka ti. Culawng siloin, a bik in Pathian sinah ngaihthiam nan hal i nithum chung rawl-ulh in thla nan cam a hau lai ka ti.\nAruang cu nanmah pawl hi Laimi (Chinmi) tuanbia dawh loin a ttialtu nan si ve ti khawh nan si i Chinram le Chin miphun a hrawktu le a khangtu nan si ve. Chin miphun le Chinram caah thluachuah a phur lotu/a khamtu nan si fawn. Chin miphun le Chinram mui a chiattertu le belmang a nalhtu nan si. Culawng hlah, nan i thawh riangmang i nanmah duh tein, Trump cu Pathian thimmi, hmanmi, le umpi mi le thluachuah mi a si nan ti rih. Mahkong ah Pathian a lung a rawk tuk lai.\nA lawm lai lo. Pathian nih nan sinah biahal awk tampi a nei lai ka zumh. Ziah ka biathiang, Bible chungah Trump bantuk minung ka hmannak hna a um maw a ti lai. Ziah Khrihfa tuanbia zongah Trump bantuk cu sualnak dohding ah le ka ram kauhnak ding caah ka hmang bel ttung hna lo, mah zong cu nan tuak lo maw an ti hna lai. Cucaah, Trump ttanh le vote pek cu pialsual/kalsual phunkhat a si ko. Trump vote pek ding in mi a forhtu hna, Lai pastor cheukhat le vawlei lei hruaitu cheukhat zong sualnak nganpi pakhat nan tuah ve ti khawh a si. Kan Lai miphun le kan Lairam caah thluachuah a khamtu le a dawntu nan si ve ti khawh a si. Mah ruangah Pathian sinah ngaihthiam nan hal a hau lai.\nRaldoh a duh tukmi le mi puarhrang, Republican party ttanh cu mithah duh ve bantuk he a lo. Khrihfa mi cu Bawi Zisuh bantuk in nunnem nun le toidor nun a nei ding tuk kan si deuh. Trump bantuk lungput le ziaza a neimi, Pathian nih a hmang bel hna lo. Ka fim ngai tiphun in le ka theihdih tiphun in, hehtiah Trump ttanh ding le vote pek ding in, video le cattial in mi a forhtu hna bantuk pawl khi Bible nih cun “MIHRUT” a ti hna.\nTrump ttanhtu, Laimi cheukhat cu Trump nan ttanhnak ah, Sodom le Gomorah khuami hna tluk tein nan sual ve cang ti khawh nan si. Cucaah, Pathian nih Lai miphun le Lairam cungah dantatnak a tlunter nak hnga lo le a thluachuah a kham lo nak ding caah, rawl ulh thlacamnak cu nanmah le nan umnak khua cioah rak tuah tengteng uh tiah kan cah hna/kan forh hna.\nBiden le Harris le Democratic Party cu hi hnu a tlawmbik kum 8 in US ram caah le vawlei cung ramkip le miphun kip caah Pathian nih hmangchin ko hna seh! Crd: Van Tum


04/24/2020 US Covid-19 Update Le Coronavirus Ruangah Harnak A Tongmi Hna Bawmhnak Kong – Chin 11 News\n04/24/2020 US Covid-19 Update Le Coronavirus Ruangah Harnak A Tongmi Hna Bawmhnak Kong\nCoronavirus ruangah harnak a tongmi hna bawmhnak caah phase 4 hi hmaithla thawk ah senate le house ah ceih than dawh a si. Mah phase 4 chungah hin cozah bawmhnak pek than dingah biatung an dirhmi a um len. Minung pakhat ah $2000 chap than ding, asiloah minung pakhat ah $1000 chap than ding, a si khawh ahcun thla 4 tiang pek ding tibantuk a um. May thla chungah bawmhnak thar cu ceihthan dawh a si. President Donald Trump nih thimnak lio ah a biakam, lam le sul, sianginn le sizung vialte kan tharchuah lai, third country hmanh kan tluk ti lo tiah a rak chim bal. Cucaah infrastructure remhnak ah billion tampi hman ding zong i tel dawh a si.


Zanriah Sawhsawh nih Vancung Siangpahrang kong Zeidah a Kan Cawnpiak? | Cawn Awk Vennak Innsang\nCAWN AWK CAPAR 4\n“Hihi ka pum a si. . . . Hihi ka thi a si, biakam fehternak thisen . . a si.”—MATT. 26:26-28.\nHLA 16 Chiti Thuhmi Fapa caah Jehovah kha Thangṭhat\n1-2. (a) Jesuh nih a thih philhlonak kha a sawhsawh tein a kan timhpiak lai ti kha zeicah kan i ruahchan khawh? (b) Jesuh ngeihmi zei sining hna dah kan i ruah lai?\nKUM fatin tuahmi Khrih a thih Philhlonak ah zei hna dah an tuah ti kha na chim kho lai maw? Bawipa Zanriah i a hrampi a kong hna kan i cinken lai ti cu a fiang ko. Zeicah? Mah zanriah cu a sawhsawhte a si caah a si. Asinain mah cu a biapi tukmi a si. Cu a si ah ‘Zeicah mah zanriah cu a sawhsawhte a si kun?’ tiah kan ti khawh men.\n2 Jesuh nih vawleicung i phungchim rian a ṭuan lioah a biapi tukmi biatak kha a fiangmi in le hngalh a fawimi lam in a cawnpiak hna. (Matt. 7:28, 29) Cu bantukin a thih philhlonak * zong kha a sawhsawh tein le sullam a ngei tukmi lam in a kan timhpiak. Bawipa zanriah ah hmanmi le Jesuh nih a chimmi, a tuahmi thil cheukhat kong kha i ruah hna u sih. Mah tikah Jesuh cu zeitluk in dah aa toidor, a ral a ṭhat i dawtnak a ngeih ti kha kan hun hngalhthiam chin lai i kan i zohchunh khawh chinchin lai.\nJesuh Cu Aa Toidor\nRuahnolhnak ah hmanmi mitsur zu le changreu nih Jesuh nih kan caah a nunnak a pek ti le atu ah vancung ah Siangpahrang in a kan uk cang ti kha a kan hngalhter (Catlangbu 3-5 zoh)\n3. Matthai 26:26-28 ah ṭial a si bantukin Jesuh nih Bawipa Zanriah cu zeitindah a sawhsawh tein a rak thawk, a hmanmi thil pahnih nih zeidah a aiawh?\n3 Jesuh nih a thih Philhlonak kha lamkaltu 11 he an umṭi lioah a rak tuah. Lanhtak Puai i a tangmi thilnu telh lo changreu le mitsur zu kha a hman i a thih philh lonak puai kha a tuahpi hna. (Matthai 26:26-28 rel.) Jesuh nih lamkaltu hna kha changreu le mitsur zu nih a rauhhlan ah an caah a pek dingmi, a tlingmi a pum le a thi kha a aiawh tiah a ti hna. A biapi tukmi mah puai kha a sawhsawh tein tuah a si caah lamkaltu pawl cu an khuaruah a har lo. Zeicah?\n4. Jesuh nih Bawipa Zanriah a sawhsawh tein a tuahnak a ruang hngalhthiam awkah Martha a pekmi ruahnak cheuhnak nih zeitindah a kan bawmh?\n4 Jesuh nih phungchim rian a ṭuan i a kum thumnak ah, a hawikom a simi Lazaruh, Martha, le Mary te sin a tlawn lioah a cangmi kong kha ruathmanh. Tlawmpal an i dinh hnuah Jesuh nih a cawnpiak colh hna. Martha cu a biapi tukmi khual caah rawl kha a hleihluat tuk in a timhtuah i a lung a vaivuan. Mah tikah Jesuh nih Martha kha a hleihluat tuk in timhtuah a herh lonak a ruang kha hngalhthiam awkah dawtnak he a rak chimh. (Luka 10:40-42) A hnuah a thih lai suimilam tlawmpal lawng aa duh lioah amah Jesuh theng nih mah ruahnak cheuhnak kha a rak zulh. Bawipa Zanriah kha a sawhsawh tein a rak tuahpi hna. Mah nih Jesuh kong zeidah a kan cawnpiak?\n5. A sawhsawh te a simi mah zanriah nih Jesuh kong zeidah a langhter, mah cu Filipi 2:5-8 he zeitindah aa tlak?\n5 Jesuh a biachimnak le a tuahsernak vialte ah toidornak kha kan hmuh khawh. Cucaah vawleicung a nunnak a donghnak ah toidornak a langhtermi cu khuaruahhar awk a si lo. (Matt. 11:29) Minung tuanbia ah a ngan bikmi raithawinak ka pek cang lai ti le Jehovah nih vancung ah siangpahrang rian pek dingin a ka thawhter lai ti kha a hngalh. Cutin a hngalh ko nain a thih philhlonak kha hlunghlai ngaiin a tuah lonak thawngin amahle amah kha aa tlak lomi lam in lungthin aa pe lo. Mah canah a zultu pawl kha zanriah sawhsawh in a thih philhlonak kha kumkhat ah voikhat tuah dingin a fial hna. (Johan 13:15; 1 Kor. 11:23-25) A sawhsawh te a si ko nain aa tlakmi mah zanriah nih Jesuh cu aa porhlaw lo ti kha a langhter. Vancung kan Siangpahrang nih toidornak a ngeih caah kan i lawm tuk.—Filipi 2:5-8 rel.\n6. Harnak kan ton tikah Jesuh toidornak kha zeitindah kan i zohchunh khawh?\n6 Jesuh toidornak kha zeitindah kan i zohchunh khawh? Kanmah nakin midang ca ṭhatnak kha biapi deuh ah kan chiahnak thawngin a si. (Fil. 2:3, 4) Jesuh vawleicung a nunnak hmanung bik zan kha ruathmanh. Tlawmpal ah fahnak in buin ka thi cang lai ti kha a hngalh ko nain a caah a ngaih a chia hnga dingmi zumhfekmi lamkaltu pawl caah a lungre a thei. Cucaah mah zan ah lamkaltu pawl kha lamhruainak, thapeknak le hnemhnak a pek hna. (Johan 14:25-31) Jesuh nih amah nakin midang ṭhatnak ca biapi deuh ah a chiahnak thawngin toidornak kha a langhter. Kan caah zeitluk zohchunh awk ṭha dah a si.\nJesuh Cu A Ral A Ṭha\n7. Jesuh nih Bawipa Zanriah a tuahpi hna hnuah zeitindah ralṭhatnak a langhter?\n7 Jesuh nih Bawipa Zanriah a tuahpi hna hnu hmanhah ralṭhatnak a rak langhter. Zeitindah? Jesuh nih Pathian thangchiattu in sualphawt ka si lai i ningzak ngaiin thah ka si lai ti kha a hngalh ko nain a Pa duhnak kha a cohlan. (Matt. 26:65, 66; Luka 22:41, 42) Jehovah min thangṭhatnak, Pathian Cungnung bik a sinak langhternak le mi nih zungzal nunnak an hmuh khawh nakhnga lam awnpiak awkah Jesuh cu zumhfek tein a um. Mah lengah a zultu hna kha a rauhhlan ah an ton laimi thil caah a timhtuah hna.\n8. (a) Jesuh nih zumhfekmi lamkaltu hna kha zeidah a chimh hna? (b) Jesuh a thih hnu kum tlawmpal ah a zultu hna nih ralṭhatnak kha zeitindah an langhter ve?\n8 Jesuh nih a ngeih khawhmi zei bantuk lungretheihnak kong hmanhah lungthin pek loin zumhfekmi lamkaltu pawl an herhmi cungah a lungthin a peknak thawng zongin ralṭhatnak a langhter. Judas a chuahter hnuah zanriah sawhsawh a tuahpi hna. Mah nih chiti thuhmi zultu a si dingmi hna kha Jesuh nih a thletmi a thi le biakam thar ah telnak in ṭhatnak an hmuh lai kha a hngalhter ṭhan hna. (1 Kor. 10:16, 17) Zumhfek tein an um nakhnga le vancung ah amah he an umṭi khawh nakhnga bawmh awkah Jesuh nih a zultu hna kha amah le a Pa nih an sinin an i ruahchanmi kha a chimh hna. (Johan 15:12-15) Cun an ton dingmi hneksaknak zong a chimh hna. Amah i zohchunh awkah tha a pek hna i “ṭih hlah u” tiah a forh hna. (Johan 16:1-4a, 33) Kum tampi a rauh hnu hmanhah Jesuh zultu pawl nih Jesuh nih mahca ṭhatnak a hlawtmi kha an i zohchunh rih i ralṭhatnak an langhter. Harnak a phunphun an ton bu hmanhin pakhat le pakhat an i bawm.—Heb. 10:33, 34.\n9. Jesuh langhtermi ralṭhatnak kha zeitindah kan i zohchunh khawh?\n9 Tuchan zongah Jesuh langhtermi ralṭhatnak kha kan langhter ve. Tahchunhnak ah, an zumhnak ruangah hremnak a tongmi unau pawl bawmh awkah ralṭhatnak a herh. A caan ah unau pawl cu a ding loin thong thlak an si men lai. Cutin a si tikah anmah huhphenhnak bia chim ti bantuk i telin kan tuah khawhmi paoh kha kan tuahpiak hna a hau lai. (Fil. 1:14; Heb. 13:19) “Ralṭha ngaingai in” phung kan chim zungzalnak thawng zongin ralṭhatnak kan langhter. (Lam. 14:3) Jesuh bantukin mi nih an kan ralchanh i an kan hrem hmanhah Pennak kong chim dingin bia kan khiah. Asinain a caan ah kan ral a chiat caan a um men lai. Mah tikah zeidah kan tuah khawh?\n10. Ruahnolhnak aa thawk hlan zarh hna ah zeidah kan tuah awk a si, zeicah?\n10 Khrih tlanhnak man nih a kan pekmi ruahchannak kong kan ruahnak thawngin kan ralṭhatnak kha kan fehter khawh. (Johan 3:16; Efe. 1:7) Ruahnolhnak puai hlan zarh hna ah tlanhnak man kan sunsaknak karhter chinnak caanṭha kan ngei. Mah caan chungah Ruahnolhnak Baibal rel ding kha rel law Jesuh a thih laite ah a cangmi thil sining hna kha thlacam buin ruat. Cun Bawipa Zanriah i kan i pumh tikah Ruahnolhnak ah hmanmi mitsur zu le changreu a biapitnak le mah nih a aiawhmi kha ṭha tein hngalhthiam chin awkah a kan bawmh lai. Jehovah le Jesuh nih kan caah an tuahmi thil kan sunsak tik le mah nih kanmah le kan dawtmi hna ṭhatnak a kan pekning kan hngalh tikah kan i ruahchannak cu a fek chin i a dongh tiang ralṭha tein inkhawh awkah a kan forh.—Heb. 12:3.\n11-12. Atu tiangah zei kong hna dah kan hngalh cang?\n11 Bawipa Zanriah in kan hngalhmi nih tlanhnak man a sunlawining lawng si loin Jesuh ngeihmi toidornak le ralṭhatnak zong a kan hngalhter ṭhan. Jesuh nih kan caah a kan nawlpiaktu, Tlangbawi Ngan in vancung i rian a ṭuannak zongah mah sining hna a langhter rihmi cu zeitluk lunglawmh awk dah a si. (Heb. 7:24, 25) Kan i lawmhnak langhter awkah Jesuh nih nawl a kan pek bantukin a thih philhlonak kha zumhfek tein kan tuah a hau. (Luka 22:19, 20) Nisan 14 he aa khatmi ni ah mah puai kha kan tuah. Mah ni cu kumkhat chungah a biapi bikmi ni a si.\n12 Bawipa Zanriah a sawhsawh tein tuah a simi nih kan caah a nunnak pek awkah a forhmi Jesuh i a dang sining pakhat zong a kan hngalhter. Vawleicung a um lioah mah sining ruangah Jesuh cu mi nih an hngalh. Mah cu zeidah a si?\nJesuh Cu Dawtnak A Ngei\n13. Johan 15:9 le 1 Johan 4:8-10 nih Jehovah le Jesuh nih an langhtermi dawtnak kha zeitindah a langhter, an dawtnak in ahote dah ṭhatnak a hmu?\n13 Jehovah nih a tuahmi kip ah a kan dawtnak a langhtermi kha Jesuh nih tling tein aa zohchunh. (Johan 15:9; 1 Johan 4:8-10 rel.) A biapi bikmi cu Jesuh nih kan caah a nunnak a pek. Chiti thuhmi kan si ah, “tuu dang” kan si ah Jehovah le a Fapa nih raithawinak in an langhtermi dawtnak in ṭhatnak kan hmu. (Johan 10:16; 1 Johan 2:2) Mah lengah Ruahnolhnak ah hmanmi mitsur zu le changreu kong kha ruat. Mah nih Jesuh dawtnak le a zultu pawl an zawn a ruah hnanak kha a langhter. Zeitin in dah?\nJesuh nih Ruahnolhnak puai kha kumzabu tampi chung le thil sining a phunphun ah an tuah khawh nakhnga a sawhsawh tein dawtnak he a rak tuahpi hmasa hna (Catlangbu 14-16 zoh) *\n14. Jesuh nih a zultu pawl a dawt hnanak kha zeiti lam in dah a langhter?\n14 Jesuh nih chiti thuhmi a zultu pawl a dawt hnanak kha zulh awkah a harmi phunglam in si loin a sawhsawh te a simi zanriah in a tuahpi hnanak in a langhter. Caan a liam tikah mah chiti thuhmi zultu pawl nih kum fatin Ruahnolhnak kha an hman a hau. Thong tlaknak hna telin thil sining a dangdang zongah an hman a hau. (Biat. 2:10) Jesuh nawlpekmi kha an zul kho lai maw? An zulh khawh.\n15-16. A harmi thil sining tangah mi cheukhat nih zeitindah Bawipa Zanriah an hman khawh?\n15 Kumzabu pakhatnak in tuchan tiang a hmaanmi Khrihfa hna nih Jesuh a thih philhlonak kha an tuah. Thil sining a har tik caan zongah Bawipa Zanriah phunglam kha an si khawh chungin an zulh. A tanglei kong hna kha zohhmanh. Unaupa Harold King cu Tuluk thonginn ah amah te lawngin a um nain Ruahnolhnak tuah khawhnak lam a rak kawl. A ngeihmi thil hna kha hmangin Ruahnolhnak ah hmanmi mitsur zu le changreu kha a thli tein a rak timhtuah. Cun a si khawh tawk tein Ruahnolhnak caan kha a tuak. Ruahnolhnak caan a phanh tikah a khaan chungah amah te lawng in hla a sa, thla a cam i phung a chim.\n16 A dang tahchunhnak pakhat zong a um rih. Vawlei Ralpi IInak lioah rianhrang ṭuannak thonginn ah a tlami unaunu phukhat cu an nunnak thap in Bawipa Zanriah an hmang. Asinain mitsur zu le changreu caah an hmanmi thil cu a sawhsawh te a si caah Ruahnolhnak kha a thli tein an tuah khawh. Hitin an chim: “Ṭhutdan pakhat kha puan rang in kan khuh, a cungah mitsur zu le changreu kha kan chiah i mah kha kan kulh. Electric mei kan van ahcun an kan hngalh sual lai ti kan phan caah phazawngdaing kan van. . . . A min thiang thianternak caah kan thazaang dihlak in kan hman lai tiah kan Pa sinah lungtho tein bia kan i kam ṭhan.” An langhtermi zumhnak cu zeitluk in dah a feh. A harmi thil sining tang i kan um hmanhah Ruahnolhnak kan tuah khawh nakhnga Jesuh nih a kan bawmhnak thawngin a dawtnak a langhter.\n17. Zei biahalnak hna dah kan i hal awk a si?\n17 Ruahnolhnak a naih tikah mah biahalnak hna hi kan i hal kho: ‘Jesuh langhtermi dawtnak kha naih tein zeitindah kaa zohchunh khawh lai? Keimah nakin zumtukhat unau pawl an herhmi kha biapi deuh ah ka chia maw? Unau pawl sinin an tuah khawhmi nakin tam deuh kaa ruahchan maw asiloah ri an ngeihnak kha ka hmu maw?’ Jesuh kha i zohchunh zungzal hna u sih law “lungthin khat in um u” sih.—1 Pet. 3:8.\nMah Kong Hna Hi I Cinken\n18-19. (a) Zeidah kan zumh khawh? (b) Zei tuah awkah dah bia na khiah?\n18 Khrih a thih Philhlonak tuah awkah fial kan simi cu a zungzal in a si lai lo. Harnak nganpi i Jesuh a “rat” tikah a tang rihmi “a mithim hna” kha vancung ah a pumh hna lai i Ruahnolhnak tuahnak cu a dong cang lai.—1 Kor. 11:26; Matt. 24:31.\n19 Bawipa Zanriah tuah a um ti lo hnu hmanhah Jehovah miphun nih Jesuh langhtermi toidornak, ralṭhatnak le dawtnak nih a langhtermi zanriah sawhsawh kha an i cinken lai ti kan zumh khawh. Mah tikah Bawipa zanriah ah aa tel balmi hna nih a tho ṭhanmi hna kha mah kong cu an chimh te hna lai. Asinain mah zanriah in atu ah ṭhatnak hmuh awkah Jesuh langhtermi toidornak, ralṭhatnak le dawtnak i zohchunh awkah bia kan khiah a hau. Cutin kan tuah ahcun Jehovah sinin laksawng kan hmu lai ti kha kan zumh khawh.—2 Pet. 1:10, 11.\nBawipa Zanriah nih Jesuh ngeihmi toidornak he aa tlaiin zeidah a kan cawnpiak?\nJesuh nih Bawipa Zanriah a tuahpi hna hnuah zeitindah ralṭhatnak a langhter?\nA sawhsawh tein cutin timhtuahnak nih Jesuh ngeihmi a hleikhunmi dawtnak kha zeiti lam in dah a langhter?\nHLA 13 Zohchunh Awk Tlak Khrih\n^ cat. 5 A rauhhlan ah Jesuh Khrih a thih philhlonak caah Bawipa Zanriah kan tuah cang lai. A sawhsawh tein tuahmi mah zanriah nih Jesuh i tangdornak, ralṭhatnak le dawtnak kong a kan cawnpiak. Hi capar ah mah a sunglawi tukmi sining hna zeitindah kan i zohchunh khawh ti kha kan i ruah hna lai.\n^ cat. 2 BIAFANG FIANTERNAK: Philhlonak timi cu a biapi tukmi thil sining pakhat asiloah mi pakhat cinkennak ca le thangṭhatnak caah a hleikhunmi thil pakhatkhat tuah kha a si.\n^ cat. 56 HMANTHLAK FIANTERNAK: Kumzabu pakhatnak ah, 1800 hnuah Nazi rianhrang ṭuannak thonginn ah le tuchan i Thlanglei American ṭhal caan ah vanpang a um lomi Biakinn ah zumhfekmi hna nih Ruahnolhnak an tuahmi langhternak hna a si.


Covid-19 Damhkhawh Nak Sii Le US Hramhbunh Pawl Bawmhnak Pek Hna Ding Kong Thawngpang – Chin 11 News\nCovid-19 Damhkhawh Nak Sii Le US Hramhbunh Pawl Bawmhnak Pek Hna Ding Kong Thawngpang\nCoronavirs ikhamhnak sii, cu serchuah dingah company 40 renglo nih an I zuam cuahmah lio a si. Mah hna lak ah hmaisuang in hnisaknak a tuah khomi cu Moderna Inc nih an serhmi mRNA-1273 a si. Moderna le National Instutitue of Allergy and infectious Disease an I bawm I, minung 45 cu thla 4 chung an hnisak hna hnu ah side affect a um lo caah thawngpang tha ngaingai a si.\nKum 55 in a chunglei minung pawl an hnisak rih hna lai I, zeihmanh a hnursuan mi a um lo ahcun kum khat ah billion pakhat renglo kan chuah khawh lai tiah an chim.\nFederal Unemployment Benefits $ 600\nCoronavirus zawtnak ruangah rian an dinhter mi hna le rian phuah a tongmi hna cu Federal cozah nih state cozah pekmi unemployment benefit phaisa pin ah zarh khat ah dollor $600 pek chap a si. Mah pekmi cu cozah nih an pehzulh than lo ahcun July 25 ah hin a dih ding a si cang. Secretary of Treasury Steven Mnuchin nih a chimnak ahcun mah bawhnak hi kan dihter ah a tha deuh lai tiah a chim.\nZeiruang tiah cun federal nih pekmi $600 pin ah state cozah nih pekmi he a fonh ahcun full time rian an ruanmi nak tam deuh a hmumi an tampi caah a si. Mah pek chapmi donghter lo ahcun rian an lut duh than ti lai lo” ti an phan caah atu bantuk in donghter an timh cu si.


Wp/cnh/Laimi le Laiholh - Wikimedia Incubator\nWp/cnh/Laimi le Laiholh\n< Wp | cnhWp > cnh > Laimi le Laiholh\nLaimi kan thawhkehnak hi a sau ngal ve ko cang nain, mi nih an kan theihnak taktak le catialtu i fiangfaite le pehzulhte i an kan telhnak cu 1780 A.D ah aa thok. Cucahcun, kan ramtuanbia (history) hi kum 200 hrawng lawng a si rih. Egypt le Greek ramtuanbia tehna van chim loin, kan pawng mi pawl tahchunh ah kan ramtuanbia hi a no ngai rih. A fawinak bik i tuak ahcun, Amerika miphun luatnak an hmuh hnu he kan kum kan I rual bak ti awk a si. Annih cu thlapa cung hmanh an phaan cang si kaw...\nKan Laimi kong hi kherhlai le tuaktan tikah a har ngai; Zeicahtiah kan min hrimhrim hi fiangfai tein theih awk a har, a theimi an tlawm. Kanmah le kanmah kan i auhning phunkhat, mi i an kan auhning phundang a si.\nMiphun kong ttial le kherhlai tikah, a hartertubik cu a tanglei pahnih hi an si tawn;\n(1) Zapi i theih hmasatmi le hmanmi min hi mah le mah i auhning in si loin, ramdang mi i auhning hin a kal deuh tawn. Tahchunhnak, ah Laimi paohpaoh nihhin kanmah khua le ram cio ah cun Chin kan i ti bal lo. Mi i an kan auhnak a si. (2) Mi phundang nih min pakhat koko hi a phunphun in an ttial, an theih tawn. Tahchunhnak ah kan Kawlram zong hi (Lai awchuahning in) BAMA ti na, BURMA a ti na, BIRMANIA a ti na an si.\nCucahcun, ṭialmi taktak ramtuanbia a ngei rih lomi kannih Laimi hi midang nih kan min a phunphun in an kan auh tikah hin, khuaruahharawk a si leem lo.\nKawlmi nih Chin an kan ti; mah hi Mirang nih an i laak i Chin an kan ti ṭhiamṭhiam. A hlaan deuh ṭialning A run Khyang ti in a um. Prof. Luce nih cun Chin timi cu Kawl holh in "hawikom" tinak a si tiah a ti nain, kei cu ka zum lo; cu nakcun thukdeuh dawh a si. Mirang Ca i an ttialmi a hlunbik pawl A cun Khyeng ti in a um. Arakan le Chittagong ah cun atu tiang ah Khyang timi hi an hman ko rih.\nA umtuning taktak ah cun, Chin timi hi Kawlram lei in zoh tik le Kawlram kong H'& ceihchih tikah hman hmasatmi a rak si. Mirang (British) tu nih cu ti an rak kan hmuhtonter biknak W. India ram lei in a si i, annih nih cun a tuanbik A cun Kookie asiloah Cuci a si lo ah Kuki timi pawl ahhin an rak kan telhchih i Kuki tiah an rak kan auh. Mahhi pahnih fonh tikah hin Kuki Chin timi hi a rak i thoknak a si.'\nKan Lai Holh hi SINO-TIBETAN timi holh phunpi ah aa telmi a si. Sino-Tibetan hi Tibeto Burmese le Chinese ti'n an hong kuai. A tawinak i ttial ahcun, kannih holh hi Tibb Burmese holh bu in a van i khuai tthanmi a si. Kan holh kong chim le ttial tikah hin, a fawi hrimhirm lo. Ka theih tawk in ka hawl leen ve tikah Lai Holh kong biatak tein a ttialmi ahohmanh an um rih lo ka ti ahcun ka palh lem hmanh lo maw. Laimi nuncanning le, khuasak umtoning kong hi cu hei khawmhsuat ahcun tam ngai nih an ttial ciami a um rih lo. An ttial hnihkhat hmanh a pelpawi tete lawng an si rih. Catial ai thawknak hi a sau tuk rih lo. Minung nih holh kan thiamnak cu a tlawmbik A kum 100,000 hrawng a si cang.\nCatial kan i thawknak cu kum 5000 hrawng lawng a si rih. Nitlaklei ram pawl ah cun, an catial mihi zuksuai (drawing) in a rak i thawk. Kannih cu kan pupa chan in catial kan ngei lo ti cu zapi theih a si ko. Siangbawite nih Mirang holh ttialning in rak kan tuahpiak hna hlah selaw atu tiang ahhin zeitin dek ca kan ttial hnga. Asinain, khattelei i ruah ahcun, Siangbawite an hong kai hlan i catial kan rak ngeih lomi zong kha vanchiat le vanthat a rak si. Zeicahtiah, atu kan hmanmi catial ning hi a ramkip i hmanmi catialning a si i a thar in ca kan ttial duh tikah siseh, a um ciami le kan duh tikah siseh, fawite in kan ttial, kan nam, kan chuah khawh. Mirang catialning kan i laak hei ti ko usih. Mirang nih Romans pawl ttialning an i laak chin.'Greeks pawl nih Semites, miphun sin in an 1 laak chinmi a si ve.\nKan hnulei i ka ttial cang bantuk khan, kan Lai Holh hi a sullam lei in siseh, a aw umtuning in siseh, a ding ngaimi holh a si ko, nain, kanmah lila nih kah hmang lo tuk, kan ttial lo tuk; kan kherhhlai lo tuk i a man kan tlawmter ngai. Uar awk hrimhrim zong ah kan rel tawn loh. Dr. Lehman nih "Laimi cu miphun dang thil paohpaoh a uar tukmi an si" a timi hi a rak hmaan pah hlah maw, mi tampi nih cun, Lai timi biafang (word) hmanh hi a niam deuh ah a kan chiah tawn. Van ruat ve hmanh law, na hna a tla dek maw?\nLai laam le Vai lam kan thleidanning; Lai hai le Kawl hai kan thleidanning Lai chia le Vai lian kan thlei danning; tehna hi van ruat ko hmanh.\nMirang holh le Kawl holh hna cu thiam lo awk le cawn lo awk a ttha lomi an si. Asinain kanmah holh hi thiam chinchin le uar chinchin a hau ve cang. Thil cu kan theih deuhmi le, kan thiam deuhmi paoh hi, uar deuh le zohcho deuh cio a si i, kan Lai Holh zong hi kan van theih/thiam deuh chin lengmang paoh ahhin, kan upat deuh, kan tlaihchan deuh ko lai. A tam deuh nih holh kan thanghthat khawhmi hi, kan theih deuh lo le, kan thiam deuh lo ruangah asibik ko rua.\nLai Holh kong tuaktan le nan ruah cio tikah a tanglei nan pawl hi theih haumi an si tiah ka ruah. Pakhat, pakhat cio hi tampi kauh le sauh khawh ding an sinain, atu hi cu a tawinak in kan van ttial rih lai. Nan huam le caan kan ngeih ahcun, huamsam tein kan ruatti te hna lai.\nKan holh hi\n1. Syllable timed timi holh a si. A sullam cu, syllabel (awfang) pakhat nih sullam pakhat lengmang a ngei kho. Tahchunhnak ah – Mirang Holh ah cun, syllable pakhat ah sullam pakhat a ngeimi zong a um (e.g. come = kal); syllable panga ah sullam pakhat a ngeimi zong a um (e.g. examination = camipuai). I, Lai Holh tu ah cun syllable pakhat paoh nih cun sullam pakhat asiloah sullam pakhat nak tam a ngei kho.\n2. Phonetic language timi holh a si fawn. Kan holh awchuahning (pronounciation) ah cafang (letter) pakhat a aw phun khat in a chuak peng. Tachunhnak ah English ah cun "e" timi cafang hi a phunphun in a aw kan chuah khawh. Lai Holh ah cun "a" cu a aw zungzal a chuak.\n3. Lai Holh hi Ton Language si lo in Pitch timed language timi a si. Kan hnulei ka ttialmi ahkhan ai tel cang nain, a herh than rua tiah ka ruah caah kan van telh than.\n4. Vowel length a biapi hgaingaimi holh a si. 5. Ka theihmi vial ah cun mi zei holh nak hmanh in Adverb a tam ngai, a biapi ngaimi holh a si. 6. Adverbs le Adverbials pawl nih Verb's lawng bawm loin Adjectives zong an bawmh hna. English he kan i dannak pakhat a si. 7. English ah cun Verb tel loin sentence ttial khawh asilo i, Lai Holh ah cun verb tel loin sentence ttial khawh a si. 8. Kan Holh hi context ai bochan ngaimi holh a si. A sullam cu, bia kan chim tikah a caan le, a hmun zoh in sullam a phunphun in i laak khawh a si. Fianternak ah, kan chimmi biafang cu pakhat asiko ai, a sullam cu a caan le a hmun zoh in; a sullam phun tampi kan ngeihter khawh.\nTtialding a tam-ual leen rih ko nain, mahhi vial hi, asitak maw, si tak lo tiah rak ruat cio hnik u.\n(Lai Siangngakchia, Rangoon nih chuahmi Lai Holh Reltu, November, 1979 chung i'a rak ttialning tein hun chuah thanmi,a si NZTB)\nLaimi & Chin dynasty kawng na van ttial mi te khi ka van chap hnik lai; a ruang cu Chin timi a hung i thawknak na van ttial mi te ah khan ka lung a fiang tuk lo a ruang cu kei cu "Chin" timi biafang hi Tilut holh.. Chinese Holh in a ra mi asi rua hlah maw ka ti(or)CHIN mi cu Tilut(tibet) ram in a ra mi kan si. Zei ruang ah dah mah ti hin ka chim tiah cun, kan holh hi hmun tam pi ah ai lawhnak a um cun kan culture le kan traditional dress or custom te hna hi an i lo ngai ngai. Cu ruang mizo hlasak thiam Da duh i nih a sak mi ah khin, lai le mara etc., chinlung chuak u leh nau tiah a sak khih.. mah khi khi mizo historical fact bak in tuah mi le zumh ning asi ve. Khah, tampi chimding ka nei nain; Ka palhnak aum sual asi or theihternak tauh na duh ah cun 'sangth7@gmail.com ah lung um lo tein le lung thiang tein theihter khawh ka si.\nRetrieved from "https://incubator.wikimedia.org/w/index.php?title=Wp/cnh/Laimi_le_Laiholh&oldid=2230375"\nThis page was last edited on 22 August 2014, at 02:05.


Zualko: Saikah Khuami Tlangval David Lal A Ruak In An Char – Chin World News Evening\nMay 14, 2020 Salai Van Chin News\nA poi tuk hringhran. Chinmi chungin ngaihchiatnak kan tong ṭhan. Tutan i ngaihchiatnak kan ton cu lungthin a nuam hrim lo. Chungkhar cingla rualchan ca’h le nulepa caah tuar ahar ko lai mu. Canada ram, Winnipeg i khua a sami Pu Lal Awi Thang le Pi Hoi Pen (Saikah) fa pa tlangval David Lal (31) cu a luancia 2019 October 11 in inn hlam ti loin caan saupi a um hnu ah may 13, 2020 tuni ah Police nih a ruak kan hmuh tiin a nu le a pa cu thawng an thanh hna. A ruak cu siizung ah a um i ni 2 hnu lawngah zoh khawh si te lai tiah theih a si.\nHi kong he pehtlai in Van Dawt Lian timi facebook nih hitihin a tarlangh “Miphun hawi le cinglaa rual chan vialte, Canada ram, Winnipeg i khua a sami Pu Lal Awi Thang le Pi Hoi Pen (Saikah) fa pa tlangval David Lal Kum (31) cu a luancia 2019 October 11 in inn hlam ti loin caan saupi a um hnu ah may 13, 2020 tuni ah Police nih a ruak kan hmuh tiin a nu le a pa cu thawng an thanh hna. A ruak cu siizung ah a um i ni 2 hnu lawngah zoh khawh si te lai an ti. Ngaihchiat a tuarmi chungkhar Bawipa nih hnem hram ko hna seh. Credit: Van Dawt Lian\nThawngpang dang rak rel chih: Twitter Ngeitu nih $15 Million San Francisco a Bawmh. A tu lio ah vawlei cung mino tam pi le min thang pawl nih an hman tak tak mi Twitter a ngei tu Jack Dorsey nih San Francisco i Coronavirus ruangah bawmhnak a tuah. Hi a bawmhnak hi mi zaw ca lawng si lo in U.S. ah phung ning lo in a um i U.S. cozah sin in bawmhnak a hmu lo mi pawl ca zongah a si chih tiah San Francisco khua bawi London Breed nih a chim.\nHi a bawmhnak hi rawl ca, inn man pawl ca, rian fa (small business) a ngeitu le rian tuan tu bawmhnak ca, phung ning lo in U.S. ah khua a sa mi pawl ca, rian a tuan ko nain a hmuh mi a tlawm te mi pawl caah hman a si lai tiah khua bawi nu nih a Twitter ah ah lawmhnak ca a tial mi kha Twitter ngeitu Jack Dorsey nih a tial than.\nJack Dorsey nih April thla lio ah khan $1 billion tangkaa hi vawlei cung i Coronavirus bawmhnak ah hman asi lai tiah a chim i cu $1 billion cu a ngeih mi chung in 28 percent a si tiah a tial chih (a tial lio ah). Mah $1 billion hnu ah a tu ah San Francisco cas $15 million a haut than hi asi. REF: FOX NEWS (ACN News)\nUS Ram Um Innngei ( Mortgage, Innman Leiba A Ngeimi ) Hna


Chinphun hmunkhat ah um kaduh tilo, kachuak cang lai. – Chin World News\nChinphun hmunkhat ah um kaduh tilo, kachuak cang lai.\nChinmi kan lungput ning hi naruat bal maw?\nBiaknak lei cawnpiaknak ruang ah asi maw? Asilo ah Politic lei cawnpiaknak ruang adah a sihnga?\nChin State chung Township min hna hi Miphun min bantuk in kan hei ruah maw sihnga, asilo ah kanpa kan hruaitu hna nih hi kawngkau ah hin khua an rak ruah cang hnga maw tihi karuat len ko. Tahchunnak ah, Matupi chung ah miphun min tampi a um, e.g zathang, lawitlang, sailo, tibantuk in an um ceu ko, cu asi ko bu in matu miphun kan hei ti, cucu number 1 cawnpiaknak diklo mi asi.\nHakha towship chung ah Fanai, bawitlung tibantuk in an um, cucu miphun min asi, an nih cu Hakha an si ti in kan chim tawn mi hi thil dik lo ngai asi.\nRamchung ramleng ah siseh Churches & Fellowship hna zong hi Township Area in min kan bunh mi hi adik lo ngaingai, cu nih achuah pi mi cu khrihfa ceuceu hmanh ah RAMRI angeih cang, cubantuk thiltuah nak nih Chin miphun cawnpiaknak dik lo ah acing apoi ngaingai.\nPolitic lei ah siseh cubantuk thiamthiam in kan thiltuah mi ah RAMRI ngeih phun in a um ruang ah lungrual lo nak achuah pitu thiamthiam an rak sitawn mi hi apoi ngaingai. Kan Chinram hruaitu hna nih hin ruahnak kau deuh in Biaknak lei ah Chin huap in Headquater ngeih ahar maw?? Politic lei ah ifuntawmhnak Headquater ngeih ahar maw??\nMiphun pakhat asi mi kan Chin miphun hi nihin ni tiang cawnpiaknak dik lo ruang ah atu kan sinak phung hi Change/thleng asi lo ah cun zei tik hmanh ah miphun dang kan tluk kho ti lai lo timi hi karuahmi le kahmuh mi asi. Aho bik nih dah mawhphurnak akan lak piak khawh lai nathei maw???????


Thawngthanh: Dec. 10 pumh caanhmannak le kan thawng ~ Chin Mission Church\nDec. 10 pumh caanhmannak le kan thawng tete kan hun thanh tthan.\n–\tCMC nih a zeilei poh ah kan i bochan mi Secretary hlun Saya Pum Hon Thang cu December 16 ni ah kan ram lei ah a kir cang lai. Tuzarh cu amah nih thawng`ha a kan chimh lai. Zanriah zong amah thlahnak ah zanriah kan dum`i hna lai. Kut tlaih khawh rak i zuam cio ding in kan in sawm hna.\n–\tPu Duh Tling Mang le Pi Duh Khun Hniang te i an fapa hnihnak Pa Bawi Khamh Cung cu damlonak in siizung ah caan sau a um ca ah kan phun ning in bawmh ding kan si i a tlawm bik won 10,000 in zaanghlei nan rak chuah cio naklai kan in sawm hna. December 10 in December 31 tiang Vice President Pu ~ha Peng Kam sin ah pek khawh a si lai.\n–\tPu Vel Lian Hup le Val Sang Lian Chin i an pi nih Pathian sin ah a kan dinh taak cang. CMC nih nan ngaihchiatnak kan in hrawmpi hna.\n–\tA zan hnihnak Carol cu Ansan le Gaebong lei ah kal a si i hmaizarh cu Suwon le Choenan lei ah kal a si lai ca ah tlun inn nan rak kan onh cio naklai kan in sawm hna.\n–\t2017 Christmas cu cacawn nikhat ni December 25 ni chun 1 pm in Biakinn ah tuah a si lai. Pumpak le a phu nih Christmas don khawh a si. Christmas le Kum thar tlamtling in kan tuah khawh nakhnga committee rian cu Youth Fellowship nih `uanvo an lak te lai.\n–\tMCC hruainak in Combine Christmas cu December 24 ni ah tuah ding a si i a tlamtlin nakhnga thlacam kan in sawm hna. Kan ramlei in Pi Sung Tin Par, Pu J Me le Saya Nyunt Hla te sawm an si. Thawngṭha nih a phanh rih lo mi kan hawile hna ca ah Mission rianṭuannak biapi in i hmaithlak a si. Bupyeong station pawng Methodist Biakinn ah a si lai. Minung 400 tel nih Combine Christmas hmanṭi ding in timh a si. Minung pakhat won 10,000 cio in mission rian ah Dec 10 a hnu bik chia in zaanghlei nan chuah naklai kan in sawm hna. Pu Thawng Mang le Pu Duh Tling Ceu sin ah pek khawh a si.\n–\tKan ramlei ah Christmas hman aa tim mi chungkhar pakhat cio an i timhlamhnak a tlamtlin nakhnga\n–\tPi Lal Nun Siami damte in nau aa `hen khawh nakhnga\n– Hla ngaih awk: Celine Dion Christmas Album [ https://youtu.be/jr_tMY0JZIU ]\n– Bible caang thim: Zeicahtiah sualnak man cu thihnak a si, sihmanhsehlaw Pathian laksawng cu zungzal nunnak a si i cu nunnak cu kan Bawipa Jesuh Khrih he aa pehtlaimi nunnak a si. [Rom 6:23]


Pemmi le Ralzaam | Radio Veritas Asia\nThluchuah a peklio\nKan Pope Francis nih vawlei cung i a pemmi hna le ralzaam hna ni ah an umnak hmun a him lonak, sifah harnak, kan vawleipi a linh thluahmah caah umnak hmunhma cio ah rian`tuan awk a tlawm cang caah umnak kha a kaltak i rian a `tuanmi pa hna, nu le ngakchia vialte hna caah thawngtthabia a chim. Covid-19 zawtnak `thalopi kan in lio caan ah kan Pope cu hlawtnak, zeirel lonak, thleidannak a tongmi hna ca zongah a philh hrim hna lo. Atu kum cu mah le umnak hmun kha kaltak in aa `thialkaam mi ralzaam (refugees) hna ni i a voi (106) nak camtuak ni a si. Cu ni cu September 27, 2020 ni ah tuah a si te lai. Cu camtuak ni puai i theih dingmi thawngtthabia cu luatnak hmuh dingin Bawi Jesuh bantukin nawl ka pe timi kha a si. Atu kan chan i zuamcawhnak Kan Pope pa cu minung hna i nunnak caah abikin a herhmi le kan vawleipi a lum thluahmah ruang i a rawkmi pawl hna kong kha abiapi in a langhter. Mah rawhralhnak ruangah nifatin rawlei awk hmuh dingin a har i mah le umnak khua le ram tiang kaltak in an pemnak hmunhma ah khua an sa dih hna. Cu ruangah anmah hna i pawngkam sining cungah chambaunak tampi a chuak. Ram chungah inn le lo ngeihlonak hi atu kan vawleipi ah asangbik mi harnak a si. 2020 kum, vawlei pumpi nih theihternak ah khua le ram a kaltak mi hna, buainak hna, harnak a phunphun ruangah inn le lo ngeilo zaapi hi nuai 33.4 an si. Mah minung zaapi cu ram 145 in an si i 2019 kum chungah a rak cangmi a si. Ram daihlonak, harsatnak a phunphun ruangah kum fatin inn le lo a ngeilo mi thongreng lo a chuahter. Tulio kan tonmi puicimh zawtnak ruangah rianrang in a herhmi thil pawl kha rianrang in a bawmkhotu ding phu hna caah harnak an tong kho. Cu harnak a tongmi hna nih Pathian mithmai kha an hmuhkhawh tthan. Mah zuamcawhnak cu 2018 kum ah Pope nih a rak langhter bantukin nihin ah biafang (4) in hi cazual ah a langhter. Cu biafang (4) hna cu Donnak, huhphenhnak, bawmhchanhnak le sersiamnak an si. Biafang thar (6) hna 2018 kum i casual ah aa rak telmi biafang (6) cu tukum ah an bet chih tthan. Cu biafang thar (6) ah santlai mi rian zong aa rak tel cang. Cu biafang (6) hna cu:-\nTheihfian ding a herh\nTheihfiannak hi a biapi mi karhlannak a si. Khua le ram kaltak mi le inn le lo ngeilo mi hna kong kan chim tikah kan zapi ten an konglam hna le a ummi minung zat chimnak lawng in a dih tawn. Asinain mah minung zat chimnak lawng siloin anmah minung taktak kha va ton in an konglam va hal hnu lawngah an sining kan theih lai. Tahchunhnak ah Covid-19 puicimh zawtnak hi kan ton i a harnak kan theih ruangah zeitlukin ttih a nun ti kan i fian bantuk kha a si.\n2. Anmah he naihniam tein um i zuam\n`Tihphannak le ttha tein ruah satsai hmasa lo i a ttha lomi ruahnak rak ngeih chungmi nih midang he a kan hlatter. Cu bantukin anmah an herhmi kha dawtnak in bawmhchanh dingah a kan hlatter. Midang he naihniam tein um kan ti tikah a caan ah i pekchanh taktak a hau. Abiana ah a luancia mi thla hna ah Covid-19 zawtnak a ngeimi hna kha ttihphan lo ten a zohkhenhtu sibawi hna, sii lei sayamah hna i an lungput cu kanmah hna caah zohchunh awktlak taktak a si.\n3. I remnak caah midang bia ngeih a hau ve\nAtu kan vawleipi ah thawngpang tampi a karh. Midang chimmi bia ngeih duhnak lungput kan ngei ti lo. Cu lungput kan ngeihtthan dingah toidornak in midang bia kha `tha tein kan ngeih a hau. Mah lawngah biatak tein remnak a umtthan lai. Hi zawtnak ruangah thlavai kiang ding tiangin kan khua, kan lam cio ah mi kan king/`thing. Hi bantuk a daihtuk hi thazaang der mi, tuahding thei lomi hna le harsatnak a tongmi kan vawlei pi i a authawng ngeihkhawhnak ding caan`tha pakhat a rak si.\n4. Pekchanhnak leiah karhchin a hau\nSertu Pathian nih kan vawlei pi hi mi tlawmte lawng nih kutpi samh in uk i anmah lawng a miak hmuh ding kha a duh lo. Covid-19 puicimh zawtnak cu a rummi lawng nih an ing lo. Kan zaapi nih kan in cio bantukin a `thathnemnak lei zongah kan dihlak in kan in `ti ding a si timi kha a kan theihter. Curuangah himten kan um kho lo i a nung peng ding zong kan si lo ti kha a kan theihter.\n5. Bawmhchanhnak ah i tel\nHarnak a tongmi hna kha kanmah nih bawmhchanh kan duh hna ahcun atu an sining in luatnak dingah kan bawmh hna a hau. Hmunkhat ten rian`tuan `tinak hi zeitluk indah a biapit ti cu Covid-19 zawtnak pi nih hin a kan cawnpiak. Zeiruangah ticun pumpak in i tel `tinak ah zeitik caan hmanhah abiapi tiah cohlan a tong lomi pawl hi a biapi mi an rak si. Curuangah a hopaoh kan biapitnak kha theih dingah i zuam in chungkhar bantuk lungkhat thinkhat si dingin sersiam ding a si.\n6. Sersiamnak lei ah i tel `ti ding\nAmah nih a sermi ram ah Khrihfa zaapi nih `tuanvo kan ngei tiah Pathian a ti. Cucaah ziar ngeihnak, lung i khah lonak le lung i khat lo dingin tuah duhnak Lungthin ngeih loin hmunkhat te `tuan `ti kho dingin kan cawn a herh. Tulio kan sining ah pumpak ca lawng i ruah ding caan a si lo. Aruang cu kan zaapi ten kan tonmi thil hi kan in`ti dih. Kan umnak hmun zohkhenh kilven ding le Pathian nih a rak timhning ten asinak hnga ramkip in i telnak, kan vawlei cung ummi zaapi lungrualnak, kan umnak hmun i zulhding hna le a hohmanh chiahtak lo ding a herh.\nSt. Joseph kha tahfung ah chiah in thlacamnak\nPope cu a biachimnak kha thawngthanhnak tlangter ah a khirh`than mi thlaichunhnak in a donghter. Cuti thlaichunh in a chimnak cu St. Joseph sinin a hmuhmi asinak kong, zeicah tiah cun ngakchia Jesuh thitha der in a um lio caan ah ngakchia cungah harnak a tlunkhawh caah Izipt ram lei zaampi dingah rumro hnek in fial a rak si. Ka Pa, nangmah cu na caah mansung ngaimi bawhte Jesuh le a nu, Nu Mary kha `thatlonak i `thihphaihnak, `tihnung ral in humhim awkah St. Joseph kut ah na rak pek. Kannih zong St. Joseph khamhnak le bawmhchanhnak kha kan tinco ter ve hram ko tuah. Huatnak ral in a luatmi hna i vansannak kha hrawm in a tuar ve mi hna cu ralluatnak, sifah derthawmnak, thil sining a phunphun ruangah khua le ram kha kaltak in a zaammi kan unau hna zong kha rak khamhpiak ko tuah hna. A himmi hmun kha rak hmuhter ko hna. St. Joseph tlangtlak thlacam piaknak thawng cun cu ahartuk mi fahnak a tongmi hna kha `thawnnak na pek hna i pehzulh tein an `than khawhnak caah, an ngaihchiat lio caan ah hnemhnak le ral`thatnak rak pe hram ko hna. Maw … Ahmaan (ading) i khuahmu khotu kan Pa, annih kha a dong i a cohlangtu hna kha; nangmah cu Bawhte Bawipa Jesuh le a nu, Nu Mary kha nunnem mi dawtnak in na dawt hna bangin dawtkhawhnak rak ngeihter ko tuah hna. Nifate an herhmi rawl kha an kawl i an ei an dinnak ah rak zohkhenh ko hna. Rian huham kha rak karhter ko tuah. Innchungkhar zongah eidin hruk-aih, hnipuan tlamtling in daihnak he rak lawmhter ko hna. Hi thluachuah veel dihlak kha St. Joseph bawmhnak he Izipt ram lei an tlik an zaamnak thawng cun thihnak in a rak luat mi na Fapa Jesuh Khrih min in kanin hal. Bawipa, nangmah duhnak ningin cu bantuk zumh awktlak taktak a simi chungkhar uktu sinak in a dawtmi Nu Mary i betchih thlacampiaknak thawng zong in kanin hal. Amen.


Tu lio USA buainak ah President Trump caah thawngpang tha tuk mi: Pathian nih Trump mualpho ah um hi a duh bak lo ti a fiang\nTu tan USA buainak ah President Trump cu a mualpho bak lai tiah mi tampi nih an zum, natein an zum ning bantuk in pakhat hman a si lo. Mah bantuk in thil a cang mi le a thli in thil thalo a tuahtu an rak tamtuk ruangah a si. President Trump hi Pathian a bohchan tuk mi a si caah Democrat pawl an thil tuah mi le an saduhtha mi cu ningzahnak le mualphonak bak si cang ko\nTu an USA thil cangmi nih Coronavirus ee, rus lo ee, an thei ti lo. George Floyd buainak ruangah an tih ngai mi Coronavirus cu an phih dih. Mah thil a tlung mi hi Democrat lei nih caan tha a i lak in President Trump dohnak ding caah an hmang\nYahoo News/YouGov poll thar bik ah American 52% nih RACIST an ti, 37% lawng nih racist a si lo an ti. Democrats, black& Latino Americans pawl nih Racist an ti natein Republicans pawl nih Trump cu an duh chin chin lengmang. Republicans 13% lawng nih Racist an ti. Democrats, Sen. Ed Markey, nih cun Twitter ah President Trump “Racist Scum” tiin fakpi in a phomh.\nDemocrats survey ah 86% nih Racist an ti, Republicans ah 82% nih Racist a si lo an ti. Mi tampi zumnak ah cun Republicans ah hin President Trump nih 60 leng a score an zum lo, natein 82% nih an dirpi mi an hmuh tikah mak an ti ngai i, President Trump an duh ngai ti a fiang ngai. Independent ah 56% nih Racist an ti. The Yahoo News/YouGov nih May 29 – May 30 a polls an tuah mi a si. Source-Yahoo News/YouGov\nBe the first to comment on "Tu lio USA buainak ah President Trump caah thawngpang tha tuk mi: Pathian nih Trump mualpho ah um hi a duh bak lo ti a fiang"


2020 Kum Ah Chin Cozah Uknak CNLD Kutchung Ah Kan Chiah Lai: Pu Zo Zam - THE CHINLAND POST\nSalai Elvis|22 August 2019| Aralaimi 2020 kum thimnak ah cun Chin ramkulh Hluttaw le Chin cozah cu kan kutcung ah kan chiah lai i kan tei lai tiah August 22 Thantlang peng CNLD (Chin Nationalleague for Democracy) party zung hunnak ni ah a tubantuk in party Chairman Pu Zo Zam nih a chim hi a si.\n“Chin ramkulh Hluttaw cu kan tei lai, Chin ramkulh cozah zong kan kutcung ah kan chiah lai i kan thithruai cang lai. Cucaah CNLD party chungah hin kan mifim thiam tampi zong kan ngei hna. Cucu a tu lawng in kan thok mi a si lo, a luancia 2010 kum in timhtuahnak le ruahnak kan rak ngeih cang mi a si. A tutan a ra kho mi hna hi teinak ding caah a bawmtu lawng kan si rih. Cun Chin miphun caah bochan mi lawngte an si fawn hna. Chin ramkulh uktu (Chief Minister), Hluttaw Speaker zong zeitik caan paoh ah a tuan kho ding mi lawng te kan si. Cun vuanci (Minister) zong zei tik caan paoh ah a tuan kho ding lawngte kan si. Atu lio cozah nakin tampi kan tuan khawh lai, USDP le NLD nak tampi in kan tuan khawh lai. Cucaah Mizapi he i bawm in kan tanrual ah cun teinak cu kan hmuh ko lai” tiah CNLD Party Chairman Pu Zom Zam nih mizapi he biaruahnak ah chim.\n“Kan miphun nih kan duh lo mi paoh kha kan tei awk a si. Chin miphun nih kan duh lo mi le kan cohlan khawh lo mi thil paoh cu Chin Party pathum aa fonhmi CNLD nih kan nawr dih lai. Cucu a luancia kum 6 hrawng in timhtuahnak kan ngei cang. Cucaah Pathian thawng in tukum July 12 ni thok in Pary pathum kan i fonhnak hmat-pung-tin (Register) zong phungning le tlamtling tein pek kan si cang” tiah hi tonbiaruahnak hmun a chim hi a si.\nPrevious Thantlang Market Sa Thahnak Hmun Hnih Ah Caan Hman Tein Sa Zuar A Si Cang Lai


GOOD NEWS, DONALD TRUMP BAK NIH FIANGPUP IN A PHUAN CANG – The Chinlung Post\nGOOD NEWS, DONALD TRUMP BAK NIH FIANGPUP IN A PHUAN CANG\nDonald Trump nih apehpeh bak in thawngpang ttha athanh ko cang, US President Donald Trump nih atimi cu tutan thimnak ah hin teinak kan hmu tiah apehpeh in amah facebook page ah alanghter. Tutan deuh ah khan cun Donald Trump teinak kan hmuh lai tiah arak ttial lengmang asinain tutan cu teinak kan hmu tiah fiang ko in a phuan.\nTukum US thimnak cu November nithum ah tuah asi, vote an relning tuitiang zamhnak pawl nih an chimmi le an thanhning ahcun Donald Trump cu Joe Biden nih atei tiah langhter le thanh lengmang asi. Sihmanhsehlaw Donald Trump dirkamhtu hna nih cun tutan thimnak hi ningcang lotuk in vote thlak asi tiah an chim ve.\nCulawng siloin Donald Trump nih ati vemi cu phungning tein vote thlak mi ahcun teitu cu keimah ka si tiah achim. Atu hi biatak tein vote thlak kongah abuai cuahmah lio asi. Vote an rel tthanmi konghe pehtlaiin thawngzamhnak kip nih an chimmi aidang cio. Joe Biden nih atei ko atimi an um i, Donald Trump nih teinak ahmuh tthan atimi an um.\nThawngzamhnak zong hi tutan kongah cun an chimmi aidang cio i, azeidah ka zumh lai timi hi theihkhawh asi rih lo. Aruang cu phungning tein US president thimtlinmi hi thanhnak an tuah rih lo, i buainak kong vote an rel cuahmah lio asi. Hi lio caan Donald Trump nih cun teinak kan hmu tiah fiang ko in apehpeh in a chim. Thimnak ah teinak ka hmu tiah achim. Trump cabia rel aduhmi nih Donald J. Trump tiah fb ah ttial ulaw a cabiapawl relkhawh peng asi.\nRelchih: Moderna. Covid vaccine nih 95% Khamkhawhnak Thazaang a Langhter Cang. Covid-19 khamtu vaccine thar an sermi hi 95% tiang hmual a ngei cang, tiah US company Moderna i data hmasa nih a langhter. Pfizer sin in a phichuak bantuk in Moderna sinin hmuhmi a phichuak hi lung a hmui ngaingai i, vaccine an ser cio mi nih tutan pulrai donghnak a tuah khawh cang lai, tiah ruahchannak a thawnter chinchin cang.\nCompany pahnih nih vaccine an ser veve mi kongah lunghmuih awk tlak ngaingai in hneksaknak an tuah cikcek. “Nihin ni cu ni sunglawi a si” tiin Moderna nih a chim. A ra laimi zarh tlawmpal chungah a takin hmannak nawl an ngeih khawhnak dingah namhnehpiaknak kan hal lai, tiin timhlamhnak zong an ngei cang. Asinain, data hmasabik an hmuhmi a rih caah hin, a phi pek khawh rih lo mi biahalnak tampi a um ko rih. Zeitluk tha dah a si?\nUS i zaanghleicawi pawl hi minung 30,000 an si i, hnarcheu cu zarh li dan in voihnih tiang hneksaknak vaccine an chunh cang hna. A taangmi cu test sawhsawh nak an chunh chung hna. A ningcang zoh duh ah. Covid-19 symptoms thanter an duh caah minung 95 cungah hneksaknak an tuahmi hmasa. Cu tan ah cun minung 5 cung lawngah Covid zawtnak he ai pehtlaiin vaccine an hman i, a taangmi minung 90 cu a deu in an thlop chung hna.\nKan hmanmi vaccine nih hin 94.5% tiang a kham khawh cang, tiah company nih an chim. Hneksaknak an tuah mi chungah minung 11 hi Covid in a zaw zualhma ngaimi an si. Asinain, vaccine chunhmi hna cungah cun pakhat hmanh a tlung lo, tiah data nih a langhter. Buatlak in zoh ah cun vaccine a hmual hi lunghmui ngai a si ko cang, nihin ni cu ni sunglawi a si ko e,” tiin Moderna ah chief of medical officer Tal Zaks nih BBC News ah a chim.\nZeidah kan theihlo mi a um? Kan hneksakmi hna zaanghleicawi pawl an sining fiangtein theih khawhnak dingah caan saupi zoh rih kan hau. Cucaah, tutan vaccine kan chunhmi hna hi zeican dah a daih lai, timi hi kan thei kho rih lo.Cun Covid in a thi tambikmi kum upa pawl cungah zeitlukin dah hmual a ngeih lai, timi kongah data pakhat hmanh a um kho rih fawn lo.Asinain, tutan vaccine nih hin kum kongah a thazaang a sungh te lai hi data nih a langhter mi a um hraw lo,” tiah Mr Zaks nih BBC ah a chim. Cun, tutan vaccine nih hin Covid in zualhma lo dingin mi pawl a khampiak hna, asiloah midang chonh kho lo dingin maw a tuah hna, ti zong hi theih a si rih lo. Zeitindah vaccine hi hmanh a si, timi hi a cunglei biahalnak vialte nih lai a rel ding khi a si. A safe (him) maw?\nA him le him lo kongah lungretheih dingmi kong data nih a langhtermi a um ruam lo. Asinain paracetamol hmanh hi 100% in a him thlu ve ruam lo. A cheukhat an hneksakmi hna cu lung a mit na, lu a fak na, taksa a fak na an si hna, tiah theih a si. “Riantuan khawhnak thazaang ai ngeihmi vaccine pakhat, cun zawtchonh khawhlo dingin thazaang a pe khotu vaccine pakhat nih cun cu bantuk fahnak, lungmi, hei ti bantuk cu a chuahpi te lai, ti cu i ruah cia a si ko,” tiah Imperial College London in Prof. Peter Openshaw nih a chim.\nPfizer vaccine he tah zeitindah tahchunh a si lai? An karhlan daan hi ai khat ngai. Immune system thawnter dingin cii in sermi virus phunkhat cu minung tak chungah an companyan chunh veve hna. A hmasabik an data veve nih an langhtermi zong tutiang ah cun ai khat ngai, Pfizer vaccine nih 90% tiang khamnak thazaang ai ngeih, Moderna vaccine nih cun 95% hualham tiangin khamnak thazaang ai ngeih. Asinain, hneksaknak cu pehzulh in an tuah veve ko rih i, a donghnak hi % an chuahpi te dingmi hi a thleng kho mi a si ko rih. Moderna vaccine hi saupi i chiah khawh dawhdang a si, zeicahtiah thla 6 chung tiang hi minus 20C ah thatein chiah khawh a si i, a thami fridge chungah cun thla 1 hrawng tiang cu i chiah chung khawh a si.Pfizer vaccine belte hi cu hlei in a kikmi ah chiah a hau, minus 75C hrawng tiang a kikmi ah. Asinain, ni 5 chung hi fridge chungah chiah khawh a si ve.\nRussia nih an sermi Sputnik V vaccine zong hi 92% tiang a hmual a tha cang, tiah a hmasabik data an chuahmi nih a langhter, tiah theih a si. Vaccine cu zeitikah dah ka tinco khawh te ne lai? Vawleicung khuazei zawn na um, timi le zeitluk upa dah na si, timi nih lai a rel te lai. Riikhiaktu (regulators) nih zohfelpiak dingin a ra lai mi zarh tlawmpal chungah sohluah kan tiin chom ko lai. US ah hin 20 million hrawng cu kan chuah khawh te theu lai,” tiin Moderna nih a chim. Hmai kum in khin cun vawlei pumpi ah hman awk tha dingin a tlawmbik 1 billion hrawng cu chuahkhawh kan i zuam lai i, kan sermi vaccine hi ramdang zong nih an kan cohlanpiak nakhnga kan nawl hna lai, tiah Moderna nih a chim. UK nih nihin tiang i vaccine an i cah ciami hi phun 6 a si cang i, Moderna vaccine hi 6 lakah ai tel rih lo caah, cah ve le vah ve lo ding kong an ceihkhaan lio pi a si.\nVaccine chunh hmasabik dingmi ah kum upa pawl si te dingin, UK cozah nih timhlamhnak an ngei. Zeitian dah vaccine hi rian a tuan ning a si. Moderna nih hin RNA vaccine a ser. coronavirus hrik a cii phunkhat(genetic code) kha minung takchungah siriin in a chunh. Cu nih cun protein dah hi cak ngaiin a cawlcanghter, asinain virus dihlak ningin cun a cawlcanghter lem lo. An ronhmi cii in sermi virus nih cun ral do kho dingin immune system hi training a pek lai, ti a si. Coronavirus doh awkah kan takpum cu antibodies serchuah kho dingin training a pek lai, cun T-cells tiin theihmi immune sytem a dang phunkhat zong cu training a vun pek rih lai. Zeibantuk dah a caak (reaction) a tuahmi an si? Moderna sinin thawngpang kan theihmi cu lung a hmui ko. A ra lai mi thla tlawmpal te chungah vaccine tha taktak kan i ngeih khawh cang lai, tiin thazaang a kan petu thawngtha taktak a si,” tiah Imperial College London in Prof. Peter Openshaw nih a chim.\nTutan thawngthanhmi nakin a tlam a tlingdeuhmi hluhchuah kan herh rih, asinain, tutan thawngpang nih milung cu a kan thawhter ngai i a tha hringhran ko,” tiah a chim. Kan hnungzarh i Pfizer nih thawng an thanhmi bantuk tein, hmual a ngei taktakmi a phichuak he a tu bantukin vaccine pakhat serchuah a si mi kong kan theihmi hi thawngtha taktak a si,” tiin University of Oxford in Prof. Trudie Lang nih a chim.Hihi cu hneksaknak a laifang hrawng lawng a si ko rih, zeicahtiah, vaccine kan hneksakmi zaanghleicawi pawl ah virus nih a tlunhmi (cases) an um ngai rih i, aho hi dah a taktak a si mi vaccine chunh a si i, aho hi dah vaccine lem chunh a si, timi fawizaang taktak in hliah khawhnak lam an chuahpi khawh rih a hau,” tiin a chim. Credit: Chelsea Bawi.\nKHAH THAWNGPANG TTHA TAKTAK A CHUAK CANG HIH, ASUNGLAWITUK


Tuanbia thar: Israel PM nih avoi 1nk bik UAE ram a tlawn | The Chin Express\nTuanbia thar: Israel PM nih avoi 1nk bik UAE ram a tlawn\nIsrael le a innpa muslim/Arab ram pawl cu aa hua tukmi le ral tiang aa tumi an si. Laimi zong nih ‘6 Days War’ kan ti lengmangmi kha kum 1967 ah Israel le a innpa muslim ram pawl ni 6 chung ral an i tukmi asi. Cucaah Israel cu muslim ram vialte nih tlawn an phih dih i UAE he zong an i tlawng bal lo, sinain mah tuanbia cu a dong cang, i tuanbia thar an ṭial cang.\nIsrael ram hruaitu Prime Minister Pu Naftali Bennett (hmanthlak) cu nizaan December 12 ahkhan muslim ram vialte lakah a rum bik si vemi United Arab Emirates ram khualipi Abu Dhabi ah a tlawng.\n“Kan ram 2 kar pehtlaihnak ṭhat ter chin dingin ka tlawnmi asi. Atu lio hi kan i pehtlaihning a ṭha tuk, i kan pehzulh a hau,” tiah Israel PM nih a chim.\nIsrael le UAE ram hruaitu cu aa tlawng bal lomi an si. Tutan hi avoi 1nk bik asi.\nNi kum ahkhan, Israel le UAE ram cu khat le khat i tlawn dingin le sipuaizi zong tuahṭi dingin le tanzung zong on veve dingin i remnak sachoh an tuah. Mah cangka in Israel rammi le UAE rammi cu an i tlawng colh cang, Nain Israel PM nih cun tutan hi avoi 1nk bik UAE a tlawn si – Israel he remnak sachoh a tuahmi 3nk Arab ram asi. Amah hlan ah Jordan le Egypt zong nih Israel he remnak sachoh an tuah cang.\nHnu ah Arab/muslim ram a si vemi Bahrain le Morocco zong nih remnak an tuah ve. Sudan ram zong nih tuah ve dinging timhtuahnak a ngei nain remnak (pehtlaihnak) tling taktak a tuah rih lo. Ni kum US President Donald Trump hruainak in Arab ram 4 (UAE, Bahrain, Morocco le Sudan) nih Israel he remnak le pehtlaihnak an tuah hi si.\nPu Benett hi UAE ram a tlawng hmasa bikmi Israel PM asi ko nain ‘a tlawng hmasabikmi Israel cozah reng sang’ cu asi lo, June thla ahkhan Israel Ramdang Vuanci Pu Yair Lapid cu UAE ram ah a rak tlawng cang, i Abu Dhabi khuapi ah Israel Tanzung onnak puai a tuah.\nA hmai thla July ah UAE nih Israel ram Tel Aviv khuapi ah UAE Tanzung a on colh ve. An i pehtlaih ning a ṭhat tuk ning le zoh an dawh tuk ning hi nungak tlangval aa duh kami an lo.\nIsrael cu muslim ram pawl nih an huat tuk ko nain atu cu a ṭhancho tuk cang caah a herh tuin an herh cang. Israel he an i pehtlaih thawngin an ram sipuaizi tampi a ṭhangcho ding asi caah UAE le musim ram cheukhat nih cun an pehtlaih cang. Iran he cun ti le mei bantukin an i hua peng rih ko.\nIsrael PM cu September thla zong ahkhan Egypt ram a tlawng i Egypt President he tonbiaruahnak an ngei. December 9 zong ahkhan Israel Ramdang Vuanci cu Egypt ah a tlawng ve.\nIsrael Ramdang Vuanci Pu Yair Lapid cu December thla ah Egypt a tlawng\nIsrael PM nih Egypt ram a tlawn lonak kum 10 asi cang. Israel PM nih a donghnak bik Egypt a tlawn cu kum 2011 ahkhan asi i mah lio PM Benjamin Netanyahu nih a rak tlawn. Mah hnu cun Egypt nih a huat tuk i kan tlawng ti hlah a ti caah a tlawng kho ti lo.\nKum 10 hnu ah atu lio Israel PM thar nih September thla ah a tlawn hi si.\nPrevious articleSweden ram ah tilawng 2 an i pah caah minung 2 an tlau\nNext articleChin ralzaam ngakchia 2 Yangon ah an tlau


Stephen Hawking Hmahnu Bik Catial Mi " Pathian Aum Lo " Cauk A Chuak Cang - JM News\nvawleicung Scientist minthang Stephen Hawking a thi hnu ah ahmahnu bik a cauk thar chuah mi ahcun Pathian aum lo timi kong a tial, cauk min ah “Brief Answers to The Big Questions “ ti asi. A tial mi ahhin zeitindah zeizong vialte hi a rak i thok, Vawlei ah hin kan nung kho peng lai maw tibantuk tlangtar kha a tial mi hna an si.\nA cauk ahcun a hramthok bik biahalnak lehmi ” Pathian a um maw ” ? ti in a thok “ Kan duh mi kha zalong te in zumhnak nawl kan ngei. Cun kei ka hmuh ning ahcun Pathian a um lo , vanram zong a um lo hrimhrim, aho hmanh nih vawleipi in an ser lo, kan van (fate) hi a ho kutcung zong ah aum lo ti asi.\nHawking hi a thih hlan zong ah Pathian a zumhlonak kong le thih hnu ah nunak timi a zumhlonak kong hi a rak tialtu le, arak chim lengmang mi asi. Pathian umlo tiah a zumtu ( atheists ) minthang pakhat zong asi.\nAnun lio ah Pathian um le um lo kong ah biahalnak an rak tuah mi zong aum len, cu lio ahcun a rak leh lo mi biahalnak tete kha a tawifiannak in letnak tete cu acatial mi ahcun alangter hna, cu catuk cu afanu Lucy tlangtlak pinak in an chuah cang .\nHawking nih Pathian a um lo tiah a zumh ko nain ( Cuta/Aliens) vawleidang minung an um timi le ” time travel” ti mi tu hi cu a zumhnak kong kha a ca-uk ahcun a langhter. Hawking hi kan hnu March 14, 2018 ahkhan a thi, a thih hnu ah ahmahnu bik a catial mi ” Pathian aum lo nak kong cauk” cu Oct. 16, 2018 ahkhan an chuah cang tiah theih asi.


Malaysia ah:Pa Hnin Thang nih a kan tlautak’Chungkhar sin in bawmhalh nak. – Onlinenungak\nMalaysia ah:Pa Hnin Thang nih a kan tlautak’Chungkhar sin in bawmhalh nak.\nMalaysia Facebook hawi le hna ka nau pa Pa Hnin Thang a hmu mi le a umnak athei mi nan um sual ah cun a tanglei phone no le Messenger ah hin thawng rak ka thanh te uh tiah kan nawl hna.\nLamhlat ah rian a tuan nak in kan pehtlai khawh tilo nak caan asau cang caah chungkhar lei nih bawmhhalnak thawng kan rak thanh mi si. Facebook hawi le vialte nih Share in rak ka bawm ve uh tiah kan nawl hna.\nSalai Pakhia : :012-6775291\nTheihtlei kong zong hi relchap ko uh:\nA caan zat tikah cun, i tthen si ko ti siloin, Amah zong Nangmah zong nan i duhnak ah hihi nan theih ve a herh.\nZei dah si ti ahcun, van rel u sih.\n1. I tthen u sih tiah va ti lengmang hlah,\nI tthen u sih ti lengmang ruangah aa tthen thaimi zong an um bantukin aa tthenlomi zong an um ve ko, minung hi kan i lo cio lo, Sinain, i sik paohah i tthen u sih ti a tam tuk ahcun, i tthen thai a fawi deuh, i sik paohah i tthen u sih ti chim lengmang a hmangmi nih khin, a tthen taktak khawh lo caah a chimmi zong a si ko lai nain, khat lei kam nih a voitam cang hnu ahcun, i tthen taktak a lungah nih a duh cang lai.\nCucaah i sik tikah, i Tthen u sih ti chim hi i sum deuh a herh.\n2. Na caan Amah caah a hleiin pe lengmang, hopaoh nih hin upat kan duh dih, Sinain upat nak pek timi hi mi tampi nihcun zeitin khin dah upat a si ti kan fiang tawn lo, caan i pek hi, i upat pakhat a si ve, na Dl lawngte kha caan pe peng tinak silo nain, na Hawikom sinah caan na pek nakin na Dl caah a hlei tein na caan pe tawn.\n3.Zum tuk hlah, Dl le hi zumh ding bia le zumhlo ding bia a um tawn, a chimmi paoh na zumh ahcun, fawitukin an hlen lai i, hnu ahcun Nangmah lungfahnak a si ko lai, kan zumh sual ti site lai, cucaah na dl kha va zum tuk hlah, hi ti ti tikah khin, a zeipaoh ah va zum hlah law va unhpeng ka tinak si lo mu.\n4.A duhlo bikmi bia in nan i sik caan ah na ti tawn ko lo mei? Aa fahsak nak bik bia in nan i sik caan ah na ti hnu ah khin,na lung ttha lo i, ngaihthiam na hal tthan tawn a si ahcun i sum cang, zeitluk an dawt ko zongah, a lungfahnak bik bia na chimmi nih khan, an ruahnak a zor ter khawh, cucaah nan i sik tikah, a duhlobik mi bia chim vaa zuam ti hlah.\n5.Na hawikom tthabik kha hrial i zuam,\nNa hawikom tthabik hrial i zuam ti tikah, Hawikom nei hlah ti duhnak a si lo, tahchunh nak ah khin, Nu nihhin Pa ah Hawikom ttha bik pakhat an nei,Pa zong nih Nu pakhat hi Hawikom ttha bik an nei ve ko, Sinain DL neih cang hnu ah,na dl nakin na Hawikom tthabik caah caan na pek i na Hawikom kha biapi ah na chiah deuh ahcun,na dl caah na dawtnak a hlum lo ngai lai, na Hawikom tthabik le na Dl caan pek thiam i zuam,na Hawikom tthabik biapi ah na chiah deuh ahcun,na dawtmi caah lungfah nak si lai i, na Hawikom ttha bik ruangah nan i tthen sual ahcun, Nangmah zongnih lungfah na in ve ko lai,khi hlei ah na Hawikom tthabik le na Dl kha an i hua kho, cu caah Hawikom tthabik nakin na dawtmi kha biapi deuh ah chiah i zuam.\n6. Harnak a ton caan ah kal tak hlah, hrial hlah, Na duh tak mi nih, thil pakhatkhat harnak a ton i, sungh za tlaknak a ton tikah khin, chikkhat lungdongh in i tthen duhnak a um tawn, cutin na um sual ahcun, van ruat tthan rih, na duh tak i na dawttak mi si ahcun, zei a ton paoh ah na ton pi ngam a herh lo ma? Cucaah na dawt nih harnak a ton tikah zam tak hlah, thazaang tu pe ko.\n7. Nan i dawtnak le midang an i dawtnak va tahchunh hlah,\nMidang an i dawtnak ah, Nanmah nakin aa daw kho deuh mi zong an um kho men, Chawva in siseh, tuahsernakin an i dawtnak va zoh in na mit va thi hlah, Nang zong an dawtu nih a dawt bikmi na si i philh hlah.\n8.Midang nih an chimmi bia paoh va zum hlah,\nNa Dl kong ttha tein theih i zuam hmasa, Midang nih na dl kong an chim tikah, i zumh, colhin na Dl cungah na thinhun ter colh hlah, Midang nih an chim mi a si ma silo, a dik tak ma dik tak lo ti kha va hlat hmasa.\n9.Na Dawtmi kha va upat,\nNa dawtmi a rian ttuan mi kha zeibantuk rian a si zongah, tthanchonak a hmuhnak hnga ding caah, zaang der nak chim piak loin, Thazaang tthawnnak, a rian ah’ zuam duhnak thinlung a neihnak hnga va upat piak law thazaang va pe, a kum a sining zoh in na dl kha upat ttihzah fawn.\n10. Na thinlung um mi paoh va chim.\nA cungah na lungtlin lonak,na duhlonak, na remlo mi pakhatkhat a um tikah, chim loin um i, na duhlo ningin a um tikah, thinhun, ngaihchia in na Dl cungah i lungsak lonak langhter hmang hlah,na thinlung ah a ummi, na duhlomi le um seh tiin na duhmi,na ziaza ttha tein va chim, na duh lo ningin a um tikah, Nangmah lawngin va tuar hlah.\nTu phun 10 langhter mi leng ah, tampi a um ko nain, hi phun 10 ruangah hin aa tthenmi an tam deuh caah, tu na dawt lio mi he tthen na duh lo ahcun, Amah lawng zulh ter loin Nangmah zong nih zulh i zuam ve law,nan pahnih in i daw uh, i theithiam uh.nan i dawtnak hmun se.


A Poi taktak: Pathian hmanh si hna sehlaw, kan zum kho ti hna lai ti bakin an ti cang hna – Chin World News Evening\nA Poi taktak: Pathian hmanh si hna sehlaw, kan zum kho ti hna lai ti bakin an ti cang hna\nOctober 16, 2020 Salai Van Chin News\nNLD Nih Leitak(Zipi) an Hlen Hna-thSeptember2020)Hnaring lei an kalnak lamthluan in an kir lei (10th September2020) Zipi(Leitak) khuami he Suimilam tlawmpal tonnak an ngei. Cu an i ton lioah Zipi( leitak) khuami upa Pu Tial Hnin nih “Certual cawhnak le sii peknak inn(ဆေးပေးခန်း) nan kan pe kho hnga maw” tiah a hal hna.\nChin State Hlawttaw House Speaker Pu Zo Bawi nih “certual cawhnak cu sing 70 kan in pek hna. Sii peknak inn tucu cozah kan chuah ahcun kan in ruah piak hna lai” tiah a leh hna. ” Khuami zong kan i lawmh ngai ngai lio ah MP Pi Ni Sui Lian a rak phan than i Pu Zo Bawi chimmi kha a hman lomi a si” tiah a ti than hna.”Cu tiin MP Ni Sui Lian nih a chim hnu ahcun khuami cu lung rawk in kan um ko” tiah Pu Tial Hnin nih cun a chim.\nHi thawngpaang kan theih tik ah khuami vialte kan lung a fak, khua chingchan nih an theih tik ah kan ningzah zong kan celh lo. NLD in min ngei lawngte an si fawn tik i hi bantuk bia an kan chimh tung ni zarh hmanh a luan hlan ah hi thil a can cu Pathian hmanh si hna ai kun. Kan zum kho ti hna lai lo” tiah khuami pakhat nih a lung fahnak cu a chim ve.Caṭialtu:Thantlang Pate\nCaṭialtu: Salai Tin Maung Win|Chan Sau Na Duh Ahcun CNLD Vote! Chan Tawi Na Duh Ahcun NLD Vote! Politics i ai timh bik mi (ultimate goal) cu kakip in thanchonak a si.Cucaah kan inn tual cio hmanh ah airport hi ngeih cu a tha.Nain thanchonak hi zeilam in dah kan kal pi lai timi hi a bia pi.Ram dang ka chuah tak hnu kum (18) ah a voikhat nak Thantlang ka phan.\nZunghmun Baptist Church Krihfa buu le staffs hna he biaruah tawite kan ngei.Ramdang na chuahnak a sau cang sikaw,zeitluk in dah aa thlen cang,hlan nak cun kan thangcho tuk ko lo maw tiah an ka ti.An mitthlam ah a cuang mi cu lam a tha.Inn tha a tam i a karh tbt kha a si kha ka theihziar.A si ahcun Thantlang ahhin mah tein paw cawm khawhnak a hmun mi rian a ngeimi maw nan tam deuh a ngei lo mi dah?Cucu thanchonak tahfung pakhat a si ka ti.\nHi ruang ah pei US ahkhin rian thar a lut mi cazin (Job report) khi thlakhat ah voikhat an chuah lengmang.Rian thar a lut mi an tam ahcun an economy a kai ti nak khi a si.Donald Trump nih Mexico border meng rel cawk lo vampang a sak caah economy a kai ti um lo.\nLam le ti le mei tbt pawl cu infrastructure ti a si i Union chungtel kan si ve caah Union cozah nih Budget pek kha a rian hrimhrim a si.Thanchonak ti tikah Fim cawnnak lei ah thanchonak,ngandamnak leiah thanchonak, satil zuatnak le lothlawh nak lei thanchonak,economy lei ah thanchonak sector tam tuk an um.\nAtu lio ah anih le a nih an i kop lai i chinram cu a thangcho bak ko lai ti phun ruahnak hman lo a ngeimi kan tam ngai.Chin ram thanchonak taktak kong hi pumpak in tuan khawh mi rian a si lo.A biapi bik rian ngeitu cu Chin ram cozah rian a si.\nZeitindah an tuan lai?Economy kong a si ahcun kan milu le khuati le fing le tlang,khuaram umnak hmun hoih in policy an tuah hnu ah Chin State Hluttdaw nih dun le dan (legislation) an tuah lai.State Hluttdaw nih a tuah khawh lo mi cu Union Hluttaw ah an va nor lai. Hi ruangah Amyotha Hluttaw le Pyithu Hluttaw candidate hi thil theimi le biachim kho an si a herh ngai.\nA tawinak chim ahcun ram cozah nih rian a tuan khawh le khawh lo tahfung cu a tuan chungah mipi caah a thahnem mi dun le dan (legislation) zei zat dah a tuah khawh?A tuahcia legislation cu a hlawhtling maw tling lo (Fail or success) timi kha a si.\nA si ahcun a luancia kum (5) chungah chinram NLD cozah nih Chin mipi caah dun le dan pa zeizat dah an ser khawh?Politics mit cuanh ningcang a si.Infrastructure rian cu zei party hmanh tling seh law union cozah sin in hal khawh zat in amah tein a kal ve thiam thiam ding a si. Cun NGO rian zong mipi caah a thathnem ve thiam thiam ko.Nain caan tawite ca,thawchuahnak menmen (Relief) ca lawng a si. Cozah nih dun le dan in ser chuahmi thanchonak cu can saupi a nguhmi kha ai hmuitinh mi a si ti kha kan then thiam a herh lai.\nChinram NLD party cu 2015 President Thein Sein Chan lio i Tlangcung mi covo tete kongah upadi in an sermi chung hmanh in Chinram caah zei dun le dan thar hmanh chim awk tlak an ser chuah khawh lo caah tutan cu CNLD hi vote a tlaknak a ruang pakhat cu a si.Chan tawi maw nai thim lai? Chan sau dah? Chan sau nai thim ahcun CNLD vote!\nSung Tin Par- Mee Mee Khel na kal a tuan tuk ee, kan Pathian sinah va ding chung ko mu\nThantlang nawlngeitu caah thinpang dai bak lo a si cang


CDF Special Ralkap - News and Media\nHihi a biapi tuk tiah ka ruah ve mi a si. Salai Ṭial Bawi Ling nih a chimmi khi ka uar tuk. Tanglei ralkap tampi thahnak i n an bawi le, Oficer deuh pawl khi athah dih han u sih law tanglei hi cu an cawl lo hrimhrim. Anmah tein an i pu dih lai. CDF hi cu zei bantuk CDF an si zongah CNA kan ralkap hna hruainak tangah a um mi a si lai ti hi ka zumh. CDF le CNA hruatu lutlai deuh nih rak zoh hna sehlaw an lunga um ngai ve lai tiah ka ruah.\nSpecial ralkap timi hi ngeih kho hna seh law minung 100 cungah 30 thim hna seh. Kha ti duahmah in zei bantuk CDF chungtel hmanh ah khan kha bantuk khan thim cio hna sehlaw a ral ṭha deuh, avikvak a ṭha deuhmi, mi le deuh phun khi thim han seh law anmah n ih cun an officer bawi deuh pawl khi luh hnawh hna seh. A dang 70 nih kkhi tanglei ralkap pawl khi dirhnawh ve hna seh. Cu ti kan tuah ahcun kan ral hi chikhat te ah k an tei colh lai.\nAhram lei chat hi biapi taktak cu a si. Cunglei khuaklhangtu lu bik pawl fimtawl khawh khi biapi taktak a si. A tang le a ngaingai ahcun tanglei fiam chommi ralkap 100 thahnak in Taing hmu pakhat thah khi hmual a ngeih deuh. Cucu si. Hi special ralkap han nih hin Mandalay, Yangon, Nepydaw luban deuh pawl khi luhhnawh hna seh. Annih hi ralthuam tling deuh in damh paik ve hna usih.\nCu ti kan tuah i special ralkap hna kan ngeih ah cun kan ngeih lo i thlatum in kan tei dingmi khi hi kan ngeih han ahcun zarh khat ah kan tei lai. Ai thlau tuk lai. Aman tam tuk aherh ṭung loin ral kan teinak deuh dingmi hi khua khang cang han usih law a ṭha chinchin lai. Vnalawng kahnak hi aman fak tuk kaw atam bik pathum kan ngeih cun a za ko. Cu nak tam cu a herh tuk theng lai lo. Cu nakin hi b antuk lei hin zer deuh usih law.\nTam deuh special ralkap zangheli a cawi deuh ding ralkap, hmaisuan ralkap hi a dangtein ser kho hna seh law ka duh tuk ve. Hihi Salai Ṭial Bawi Ling a chim he pepar in kei ka ruahnak k alanghter ve bia asi. Salai Tial Bwai Ling a bia chim ka zoh tikah ka upat tuk. Hi bantuk hi Chin mi chungah 5 hrawng ngeih kho usih law zeitluk in dah a ṭha hnga mu. A rak theih tuk. Achimmi hlonh ding pelte zong a um lo. Tam deuh chim rih shelaw k aduh tuk nain caan an ngeih tam lo ruangah khan si. Acim kan in cim kho lo.


VAWLEI CUNG RAMPI PANGA NIH THANHNAK AN TUAH CANG – The Chinlung Post\nVAWLEI CUNG RAMPI PANGA NIH THANHNAK AN TUAH CANG\nMyanmar Mipi R2P in Kilven an Herh tiah Europe Ram 5 nih Cathanh Chuah. Myanmar ralkap kut in tuksum in thahnawnnak a tongmi Myanmar rammi pawl hi vawleicung ram kip nih kilven hna ding in ttuanvo kan ngei.(Responsibility to Protect-R2P) tiah Nordic Countries tiah an timi hna Norway, Denmark, Sweden, Iceland le Finland nih cathanh an chuah.\nApril 9 zaan ah Myanmar kong he pehtlaih in UN Securiry Council an tthut hnu ah a cunglei ram 5 nih atu bantuk in cathanh an chuah hi a si. US zong nih cathanh chuah le mawchiatnak baichim cu a za cang. Atu cu action fak piin kan lak caan tu a si cang, tiah nizaan UN Security Council ah a chim ve.\nRelchih: Hakha Thanchonak Rian Committee Chungtel ah Hakha Upa 6, Pu Ngun San Aung nih Rian a Khinh Hna. Ralkap (SAC) tang ah a ummi Hakha khua tthanchonak rian a ttuantu ding committee chungtel ah Hakha khua upa chung in minung 6 cu Chin ramkulh Administrative Council Chairman Pu Ngun San Aung nih rian a khinh hna.\nThe Chin Journal sin ah a phanmi cu riankhinhnak ca chung ah cun Hakha khua ah bochanmi upa hna le Hakha mirum tiah theihmi hna Pu Thawng Kian, Pu Chum Ling, Pu Thla Bik, Pu Ral Kham, Pu Cung Hu le Dr. Thla Cung hna an i tel. Pu Ngun San Aung nih rian a khinhmi hna cheukhat nih Riankhinh kan simi zong kan i thei lo. A kan chim cia lo, tiah an chim.\nA cunglei minung 6 lak ah Pu Thawng Kian, Pu Chum Ling le Pu Thla Bik hi Hakha mirum tiah theihmi an si.Cun, Dr. Thla Cung hi saram sibawi a si i, Pu Ral Kham hi caan saupi Hakha khua upa a ttuanmi le 2015 ah CLD in a rak i cuh balmi a si. Pu Cung Hu timi belte hi Cung Hu Blood Foundation timi thisen hlutu bu a dirhtu maw a si (asiloah) Hakha khua i United Democratic Party (UDP/နှင်းဆီပါတီ) Chairman dah a si timi kan fiang lo. Riankhinh a tongmi hna nih rian a cohlan le cohlan lo zong fiang in kan thei kho rih lo.The Chin Journal\nKhah CNF/A CU AN MAK TUK CANG HIH RAK ZOH KO UH!


ICJ Ah Suu Kyi Le NLD Nih Tlunzoh Ah Lungdo Hma A Kan Phurh – Chin World News Evening\nICJ Ah Suu Kyi Le NLD Nih Tlunzoh Ah Lungdo Hma A Kan Phurh\nDecember 17, 2019 Salai Van World News\nSaya Rung Kaw: Tlunzoh Lungdohma ICJ le NLD Cozah NCA Chimthli. NCA timi National Cease Fire, Rampumpi Raldoh Ngolnak ti asi. Tlangcung Hriamtlai phu le Cozah karlak ah Meithal kahthat le Raldonak kan ngol hmasa lai. Cuhnu ah Ramkhel kong le hmailei Ram hruainak kong kan ceih lai. Cucu NLD cozah nih 21st Panglong Conference tiah min a thlen.\nNCA hi Bawhte asi tilo. Hmaikum Cheuhte kai khawh ding kum 5 atlin cang lai. Kum 4 chung ahhin NCA chung umbia hna ning tein hlawhtlinnak atlawn ngai rih. Cabuai cung raldohnak ahcun Special nakin atha deuh nak in, Cozah lei nih Practices tuahnak ah an buar lengmang. Cu caah Mipi zong kan lung a hring cang. ICJ ah Pi Ci le NLD nih Tlunzoh le Krimat laksawng ah ah lungdo hma an kan phawr in NCA thlichia nih ankan den rih ahcun Khoi kadah kan um ti kun ne lai. Refugee in Vancung kal khawh nih le si fawn lo.\nNCA biakam atlin lomi cheukhat: NCA Dal (3-4-6)nk ah a ummi hna cu Biatak tein hnu an zulh tikah harsatnak tete aum pah. Acheu khat hna cu tuahlo bakin cozah nih pending men in achiah hna. NCA ah minthut ve ding in Chaklei Tanrual phu TNLA, MNDAA, AA, KIA hna NCA ah senthuh ve ding in ansawm ko hna nain hlawh tlin hoi lo. Cu chinchap ah Rakhine ah raldai aatimh tilo. AA ralkap hmuh afawi fuk. Meithal le kuan hi cawk ahar i asi tiah AA nih anti lehlam.. 2020 kum ah thimhnak tuah khawh dawh hmanh asi tilo. 2020 election tuah kholo ahcun Mipi le Tlangcung mi caah sung zatlak nak tampi achuah pi ding asi.\nNCA ah Cozah Dirhmun: Ramdang nih ngunsawm le Fimnak lawng in an kan bawmh. NCA chung ah biatak tein umve le cawlcang ve ding ahcun Cozah nih aphih. Nawl a onh hna lo.Ngunsawm hmanh hi Cozah nih an lehkhan lo ahcun tampi hmuh khawh asi ve lo. Hlathlai hnuzultu bu dirhmun: Kahngol le ngol lo timi kha an hlathlai mi asi. Cozah nih an tuah lo bantukin Tlangcung hriamtlai phu nih an tuah ve lo. Ramdang ummi Hlathlai bu nih an ra i mah tein hlathlai nak an tuah. Cozah zong nih katheih pi hna lo ati.\nJMC meeting cu Bahu nih antuah hnu ah adang zong nih tuah ve kha asi. Cozah nih tu tiang atuah bak rihlo. Acan ahcun Cozah nih JMC le NCA min sullam le tlaihtleng kha lingtalet in aduhning anlet can zong aum. DASSR timi meithal chiah dih ding timi cu 2030 hrawng ah si te lai tiah asi. Ralkap Hlutdaw ah umlo ding timi zong hlawh atlin tho tho lo. Bilateral Agreement: NCA in siloin kaphnih kahdai nak senthuh nak le tu ah an i mer than. Cu hnu ah NCA ah ra ve ding in sawm an si lai. Cozah hruainak bak in Bilateral meeting lawng ah sinpi khawh ding asi lai. Kachin zong nih NCA nak in Bilateral hi an duh deuh ve.\nAA Dirhhmun: AA nih ralkap tampi hmuh an i herh lo. Meithal le kaunfang lo ahar. Aruang cu aka kip ah an phihkar dih caah asi. Cucaah Bangaladeh ah AA Sakhan an tuha nak asi. Rakhie mipi nih le AA thazang full in an pek tuk caah. Bangladesh nih hin Meithal le kuan an pek hna ahcun ral hi kum 10 hrawng tiang cu daih lo in aum kho men. AA meithal anhman lio mi hi AA sin in tambik, MNDAA le USWA ah abaa in an cawk mi,tbk kha anhman lio asi. Thai cozah bawi cheukhat ni meithal an zuar hna ti mi zong aum pah. Cheukhat cu Hmungkhu el Meithal cu sipuazi hoikawm ansi an ti phah. Credit: Mizzima\nMyanmar Idol Hlacawn Piaktu Hna Tracy Nih Yaw Kee Le Say Say Htoo Sawmnak A Tuah Hna


Lungthli Tum: Thawngpang Bultan (April 7)\nThawngpang Bultan (April 7)\nLiberal Takmi Rand Paul Nih US President A Cuh Ve Lai: US ram Kentucky state senator a si mi Rand Paul cu a ralaimi 2016 US President thimnak ah kaa cuh ve lai tiah tuni ah a fehter cang.\nA nih hi a ruahnak le a poming ai dang ngai. Republican a si ko nain an party lutlai John McCain le Mitch McConnell he zong an ni rem lo. President Obama a policy hrim cu a huat tak tak, mawngtu ngeilo raltuk nak vanlawng US nih a ngei mi zong hi a doh ngai hlei ah FBI nih a thli tein mipi zeidah kan tuah timi a zoh mi 'surveillance' khi a uar lo ngai mi a si. Nain, gay le lesbian thitumnak le pawchung um fa thahnak (abortion) ti bantuk ah cun a lung hak ngai ve mi a si.\nHringtu a pa Ron Paul zong US President caah voi tam ngai aa pe ve nain a rak tling bal lo. A nih hi Republican lei in President ai cuhding a fehter tu a pa 2nak a si. Tuan deuh ah khan Republican Ted Cruz nih a fehter ve. Democrats lei cu a ho hmanh an cawl rih lo, Hillary Clinton hi zumh ngia mi a si. BBC, Yahoo News\nUS Maryland Ah Pa Fa Minung 8 An Ruak In An Char Hna: US ram Maryland ah pa fa 8 hna cu mei man an pek kho lo i mei an ngah ti lo caah a lummi chuahter nak generator an hmang i cuka in cun thihnak a chuahpi tu carbon monoxide nih a chem hna caah an thi dih tiah BBC nih a thanh.\nAthi mi an pa Mr. Todd hi kum 35 a si i a fa le hi pa 2 le nu 5 an si hna. Mei man an pek kho lo caah mei a mit i ngakchia thli lum pek dingah Mr. Todd nih generator a cawk hi a si. Carbon monoxide cu gas phun khat a si i a tam tuk dawp ah cun thihnak tiang a chuah pi kho mi a si.\nI Kahnak A Daih Lawngah NCA Min Thut Khawh A Si Lai: Kan hnu thla ah rampumpi huap kahdaihnak (NCA) minthut ding NCCT le UPWC kar hnatlak nak an ngah mi cu kawl ral kap le tlangcungmi hriamtlai phu kar i kahnak a daih hnu lawngah tuah khawh a si lai tiah tlangcung hriamtlai phu komh a si mi UNFC nih an thanh tiah BBC Burmese nih a tial.\nA tu lawlawse dirhmun in cun ram chung kahdaihnak a um kho rih lo, a tu le tu in hriamtlai phu he an ni phomh than leng mang lo. Ram pumpi huap kahdaih minthutnak (NCA) hi zeitikdah an tuah te lai timi a fiang rih lo, May thla thawk ah tlangcung hriamtlai phu vialte Wa ram ah tonnak an ngei hnu ah fiang te dawh a si.\nSianghngakchia Nih An Rak Tah Hnawhmi Hluttaw Nih A Pek Cang: Kawlram sianghngakchia nih an mithli he an rak hal mi lakah a biapi bik pakhat a si mi rampi budget 20% cu fimcawnnak ah hman ding timi cu tuni Pyituh Hluttaw nih an fehter cang i Amyotha Hluttaw nih a fehter ve ah cun a nungmi upadi ah a si cang lai.\nRampi budget 20% hi fimcawnnak ah hman ding timi hi kum khat hnu kum khat an kai ter lai i 20% cu kum nga chungah tlinter a si te lai. A dang biapi deuhmi cu University kip ah Students' Union zalong tein ser khawhnak, tlangcungmi holh cawnnak ding le tanghra awnnak mark nih a tlinh lo zongah mah le duhmi University ah admission sawk khawh nak ding hna an si.BBC,RFA\nIndia Palik Nih Mifir 20 An Thah Hna: India ram Andra Pradesh state ah thing man ngei phun khat a si mi Sandalwood an fir nak ah palik nih an kah hna i minung 20 an thi tiah BBC nih a thanh.\nHiti tiang in thah ding an rak timh hna lo nain mah mifir lei nih hreitlung, thingtan le lung hmang in an rak thuat hmasa hna hnu ah hiti tiang in meithal an hmang nak a si ti a si. A thimi 20 chung 12 hi Tamil mi an si caah Tamil Nadu ah cun duhlonak fak ngai in an langhter cang tiah The Times of India nih a thanh.